Ёнғоқлар умрни 20%га узайтиради - www.Voydod.net\nЁнғоқлар умрни 20%га узайтиради\nҲар куни ёнғоқ истеъмол қилиш асосий сурункали касалликлардан, шу жумладан, юрак-қон томир хасталиклари ваиккинчи турдаги қандли диабет касаллигидан ўлиш хавфини 20% га камайтиради. Бу ҳақда Гарвард олимлари маълумқилади.\nОлимлар ушбу фактга асос сифатида иккита тадқиқотни олган. Биринчиси, 122 минг нафарамерикалик ҳамшираларнинг саломатлиги ва ҳаёт тарзига тегишли бўлса, иккинчиси, Америка соғлиқни сақлаштизимида ишловчи 51,5 минг нафар эркак учун худди шу маълумотларни ўз ичига олган.\nМаълумбўлишича,ёнғоқларни кам истеъмол қилган (камида 30 граммдан ҳафтасига бир мартадан кам) одамларда, умуманёнғоқ тановул қилмайдиган одамларга қараганда, ўлим ҳолати 7%га паст бўлган. Ҳафтасига бир марта ёнғоқистеъмол қилган кишиларда ўлим\nҳолати 11%га камлиги аниқланган. Ҳар куни ёнғоқ тановул қиладиганодамларда ушбу кўрсаткич 20%ни ташкил этган. Ёнғоқнинг тури ўлим ҳолатларининг камайишига таъсиркўрсатмаган.\nБундан ташқари, тадқиқотчилар ушбу маҳсулотларни истеъмол қилишнинг бошқа ижобийтомонларини ҳам аниқлашга муваффақ бўлди. Ким кўпроқ ёнғоқ еса, ўша хушбичим бўлган,\nспортга кўпроқ вақтажратган ҳамда кўпроқ мева ва сабзавотларни истеъмол қилган.\nУмуман олганда эса, тўғри танланган парҳезумрни сезиларли тарзда узайтириши ва айрим касалликлар эҳтимолини камайтириши мумкин. Хусусан, диабет ваинсульт касаллигининг генетик хавфини балиқ парҳези тўлдира олади.


ЎЗБЕКИСТОН МИЛЛИЙ БАНКИ - Ўзбекистон овози газетаси\nмамлакатимиз иқтисодий қудратини юксалтиришга муносиб ҳисса қўшмоқда\nЎзбекистон Республикаси Ташқи иқтисодий фаолият миллий банки мамлакатимизда нефть ва металларни қазиб олиш ҳамда қайта ишлаш, қишлоқ хўжалиги машинасозлиги, кимё ва минерал ўғитлар ишлаб чиқариш, тўқимачилик саноати, қишлоқ хўжалиги маҳсулотларини қайта ишлаш, сайёҳлик, ҳаво ва темир йўл транспорти, алоқа, кичик бизнес ва хусусий тадбиркорликни ривожлантириш билан боғлиқ кўплаб лойиҳаларни молиялаштирмоқда.\nБанк машҳур халқаро нашрларнинг нуфузли рейтингларида ҳар йили қатнашиб, жаҳон банк тизимида илғор позицияларни эгаллаб келмоқда. Миллий банк «The Banker» нашри томонидан эълон қилинадиган жаҳоннинг 1000та энг йирик банки рейтингида 1993 йилдан буён қайд этиб келинмоқда ва бугунги кунда Марказий Осиё, Россия, Марказий ва Шарқий Европанинг энг катта банклари орасида 862-ўринда турибди. Бундан ташқари, 2012 йил якунларига кўра, Миллий банк «РИА-Рейтинг» рейтинг агентлигининг версиясига кўра, ўз активлари ҳажми бўйича МДҲнинг 100та энг йирик банки рейтингида 50-ўринни эгаллаган.\nМамлакатнинг иқтисодий жиҳатдан муҳим барча минтақаларида жойлашган Миллий банк бўлим ва филиаллари 2,5 миллиондан ортиқ корпоратив ва хусусий мижозларга кенг доирадаги хизматлар тақдим этилишини таъминлаяпти.\n«Ўзмиллийбанк»нинг миллий валютадаги жамлама баланси ҳажми 12 759 млрд. сўмни ташкил этди. 21,5 млрд. сўм миқдорида соф фойда олинди. Банк сармояси 2013 йилнинг биринчи чорагидаги ҳолатга кўра 5,1 фоиз ўсиб, 1011,5 млрд. сўмни ташкил қилди. Кредит портфелининг ҳажми жорий йил 1 апрелдаги ҳолатга кўра 6 206,3 млрд. сўм бўлди. Бунда кредит портфелининг асосий улуши узоқ муддатли кредитларга тўғри келди. Уларнинг қиёсий салмоғи 92 фоизни ташкил этди.\nМиллий банкнинг мамлакат иқтисодий манфаатларини имкони борича қўллаб-қувватлашга интилиши хорижий банклар ва халқаро молия муассасалари билан ўзаро манфаатли ҳамкорлик узлуксиз ривожланишининг кафолати бўлиб хизмат қилмоқда. Шу тариқа, банк Ўзбекистон Республикасининг халқаро молия ҳамжамиятига қўшилиб боришига фаол кўмаклашаяпти.\nБанкнинг профессионал молия муассасаси ва ўз мижозларининг ишончли ҳамкори сифатида мустаҳкам обрў қозонгани, шак-шубҳасиз, жаҳоннинг энг йирик банклари билан вакиллик муносабатлари тармоғи кенгайишига ёрдам берди. Масалан, 1992 йилда дунёдаги 83та энг катта банк билан вакиллик муносабатлари ўрнатилган эди. Ҳозир эса Миллий банкнинг вакиллик тармоғи жаҳоннинг 80 мамлакатига мансуб қарийб 662та халқаро молия муассасасини қамраб олган. «Ўзмиллийбанк» ҳамкорларининг географияси анча кенг бўлиб, МДҲ мамлакатлари, Ғарбий ва Шарқий Европа, Америка, Осиё, Яқин Шарқ, Африка мамлакатлари ва Австралияни ўз ичига олган.\nҲар қандай мамлакат иқтисодиётининг тараққиёти янги қийматлар, янги иш ўринлари ҳамда янги ишлаб чиқариш ва истеъмол талабини вужудга келтирувчи кенгайтирилган такрор ишлаб чиқаришни таъминловчи инвестиция лойиҳаларини амалга оширишга таянади. Инвестиция лойиҳаси молиялана олиши, яъни лойиҳа зарур молиявий ресурсларни мақбул (рақобатли) шартларда жалб қилишга қодирлиги ҳамда бу ресурслар лойиҳа хатарларига адекват бўлган фойда нормаси билан қайтарилишини таъминлай олиши инвестиция лойиҳасини самарали амалга оширишнинг (кўпинча эса — амалга ошириш имкониятининг) энг муҳим омили ҳисобланади.\nЛойиҳаларни молиялаштириш орқали инвестицияларни ташкил қилиш, биринчи навбатда, одатдаги кредитлашдагига нисбатан кўпроқ имкониятларни очиб беради. Бунга эса, қўлланиладиган схемаларнинг қайишқоқлиги ва хилма-хиллиги сабаб бўлади.\nҲозирги кунда Миллий банк кредитлари республика иқтисодиётининг амалда барча тармоқларида ишга солинган. Лойиҳаларни молиялаштириш натижасида тармоқ ишлаб чиқариш кўрсаткичлари ўсишига эришилмоқда.\nБундан ташқари, Миллий банк хорижий банклар билан агросаноат комплекси, телекоммуникациялар ва компьютер технологиялари, соғлиқни сақлаш соҳаларини ривожлантиришга қаратилган бир қанча қарз битимлари тузган. Уларни молиялаштириш ишлари келгуси йилларда амалга оширилади. Темир йўл, автотранспорт ва авиация тармоқларининг коммуникация тизимларини ривожлантириш иқтисодиётни таркибан ўзгартиришда катта ўрин тутади. Ушбу вазифани амалга оширишда, албатта, автомобилсозлик, самолётсозлик ва юқори технологиялар қўлланиладиган бошқа тармоқларда ҳам катта имкониятлар мавжуд.\nМиллий банк Ғарбда ишлаб чиқарилган ҳаво кемалари замонавий паркини яратишга қаратилган инвестиция лойиҳаларини молиялаштиришда ҳам фаол қатнашмоқда. Зеро, уларнинг амалга оширилиши мамлакатимизга хорижий сайёҳларнинг оқимини кўпайтиради, Ўзбекистон компанияларининг алоқалари кенгайиши ва тадбиркорлик ривожланишида ёрдам беради.\nҲозирги вақтда Миллий банк томонидан ўз маблағлари ҳисобидан, шунингдек, Ўзбекистон Республикаси Тикланиш ва тараққиёт жамғармасининг кредит ресурсларини жалб этган ҳолда бир қанча иссиқлик электр станцияларида буғ-газ қурилмаларини бунёд этиш бўйича инвестиция лойиҳалари амалга оширилган ва амалга оширилмоқда. Бу ишларда «Ўзмиллийбанк» такрор молиялаштирувчи банк вазифасини бажараяпти. Булар хусусан: Навоий ИЭС (буғ-газ қурилмасининг қуввати — 478 МВт, кредит суммаси — 286,2 млн. евро); Тошкент ИЭС (буғ-газ қурилмасининг қуввати — 370 МВт, кредит суммаси — 76,2 млн. АҚШ доллари); Толимаржон ИЭС (иккита буғ-газ қурилмасининг қуввати — 450 МВт, кредит суммаси — 240,86 млн. АҚШ доллари).\nЮқоридаги учта лойиҳани амалга ошириш учун Миллий банк билан «Ўзбекэнерго» ДАК ўртасида умумий қиймати эквивалентда 687 млн. АҚШ долларини ташкил этувчи кредит шартномалари тузилган.\nБундан ташқари, «Тошкент ИЭСда 370 МВт қувватга эга буғ-газ қурилмасини қуриш» инвестиция лойиҳасини амалга ошириш учун «Ўзбекэнерго» ДАКга Миллий банк кафолати билан 220 млн. АҚШ доллари миқдорида кредит берилган.\nМазкур лойиҳаларнинг мақсади аҳолини, ишлаб турган саноат корхоналари ва республикада янги бошланаётган инвестиция лойиҳаларини электр энергияси билан узлуксиз таъминлашдан иборат бўлади.\nМиллий банк етакчи халқаро молия муассасалари ва хорижий тижорат банкларининг кредит йўналишларини жалб этар экан, кичик ва хусусий бизнеснинг, айниқса, замонавий технологиялар ва ноу-хауларни сотиб олишда асосий кредитор вазифасини бажараяпти.\n1996 йилга қадар саноатнинг экспортга ишловчи соҳаларидангина иборат бўлган Миллий банк мижозлари сафи бугунги кунда банкнинг кредит портфелида устувор мақомни олган кичик ва хусусий корхоналар ҳисобига кенгая бошлади.\nМиллий банк ўтган даврда ЕТТБ, ОТБ, КфВ, ХМК, ОПЕК Фонди, ИТБ, Корея Эксимбанки ва ХДТБ каби жаҳон молия ташкилотларининг бир қанча кредит йўналишларини жалб қилди. Шу тадбирлар натижасида республикага импорт қилинаётган товарлар ҳажмини камайтириш ва экспорт ҳажмини ошириш, кичик бизнеснинг ЯИМдаги улушини кўпайтиришга хизмат қилган ва шу тариқа мамлакатнинг ташқи савдо балансида ижобий сальдога эришишда кўмаклашган лойиҳалар молиялаштирилди.\nХусусан, Корея Эксимбанкининг маблағлари ҳисобидан умумий қиймати 64,38 млн. АҚШ долларини ташкил этувчи 13та лойиҳа молиялаштирилди.\nХитой Давлат Тараққиёт банкининг (ХДТБ) маблағлари ҳисобидан «Ўзмиллийбанк» томонидан умумий қиймати 74,99 млн. АҚШ доллари бўлган 162та лойиҳа молиялаштирилди.\n«Ландесбанк Берлин» очган кредит йўналиши маблағлари ҳисобидан молиялаштирилган 6та лойиҳанинг умумий қиймати эса 39,54 млн. АҚШ долларини ташкил этди.\nАгар Миллий банк берган кредитларни мулкчилик шаклига кўра қараб чиқадиган бўлсак, шуни таъкидлаш мумкинки, кичик бизнесни қўллаб-қувватлаш борасида «Ўзмиллийбанк» иқтисодиётнинг кўплаб тармоқларини қамраб олган. Булар — енгил саноат, озиқ-овқат саноати, қурилиш материаллари ишлаб чиқариш, қишлоқ хўжалиги, кимё саноати, хизмат кўрсатиш соҳаси ва бошқалар. Иқтисодиётга хорижий сармоя кириб келиши қўшма корхоналар сони ортишига сабаб бўлаяпти.\n«Баркамол авлод йили», «Кичик бизнес ва хусусий тадбиркорлик йили» давлат дастурларида кичик бизнес ва хусусий тадбиркорликни ривожлантириш масаласига катта аҳамият берилганди. Ўзбекистон Республикаси Президенти томонидан 2013 йилни «Обод турмуш йили» деб эълон қилинганлиги мавжуд ресурслардан самарали фойдаланиш учун янги имкониятлар бермоқда.\nДавлатимиз раҳбарининг 2012 йилда мамлакатимизни ижтимоий-иқтисодий ривожлантириш якунлари ҳамда 2013 йилга мўлжалланган иқтисодий дастурнинг энг муҳим устувор йўналишларига бағишланган Вазирлар Маҳкамасининг мажлисидаги маърузасида таъкидланганидек, жорий йилда мамлакат иқтисодиётини янада ривожлантириш, кичик бизнес ва хусусий тадбиркорлик, фермерлик, ривожланиши учун кенг имкониятлар ҳамда имтиёзлар яратилиши кўзда тутилган. Ёш оилаларни ҳар томонлама қўллаб-қувватлаш, аёллар турмушини енгиллаштириш, маҳалла институтининг ролини кучайтириш, оилаларнинг фаровонлигини ошириш ишларини кенгайтириш масалаларига алоҳида эътибор қаратилди.\n2013 йилнинг биринчи чораги якунларига кўра, Миллий банк томонидан кичик бизнес субъектларини молиялаштириш учун миллий валютада 249,4 млрд. сўм миқдорида кредит маблағлари ажратилди.\nИқтисодиётни барқарор ривожлантиришда микрокредитлаш иши катта аҳамиятга эга. Микрокредитлаш субъектлари мустақил тадбиркорлик фаолияти борасидаги дастлабки ижобий тажрибани тўплагач, ўз кичик бизнесини йириклаштириб, йирикроқ ишлаб чиқариш корхоналарига айланиш учун кучли рағбатга эга бўладилар. Шу мақсадда, Миллий банк, 2013 йилнинг биринчи чораги якунларига кўра, барча манбалар ҳисобидан жами 30,9 млрд. сўм миқдорида микрокредитлар берди.\nЎзбекистон Республикаси Ташқи иқтисодий фаолият миллий банки Ўзбекистоннинг барқарор иқтисодий ўсишини таъминлаш ва мамлакатнинг халқаро иқтисодий майдондаги муносиб ўрнини мустаҳкамлашда пешқадамлик қилмоқда. Давлатнинг макроиқтисодий ривожланиш борасидаги устувор вазифаларини халқаро молия бозоридаги ҳолатга мувофиқ тарзда амалга оширишга қаратилган Миллий банк стратегияси энг тўғри танланган йўлдир. Банкнинг тижорат борасидаги барқарор ўсиб бораётган натижалари эса янада кўпроқ ривожланишни ҳамда минтақада эгаллаб турган етакчилик мавқеи мустаҳкамланишини таъминлайди.


00:00 / 07.11.2008 | eski savollar | 4520\nБисмиллахир Рохманир Рохийм Ассаламу алайкум ва рохматуллохи ва барокатух хурматли устоз Шайх хазратлари,аввалам бор ислом дини ва илм учун килаётган улкан хизматларингиз учун Аллохдан сизга икки дунё саодатини тилайман ,илаха Аллох илмингизни ва иймонингизни янада чарагон килсин амийин !!! Устоз сиздан илтимос менга курсатма беринг : мархумларга нафл намозларининг савобини багишласа буладими,умуман нима килса, кайси сураларни качон каерда укиб уларга багишласа савоби улуг булиб уларнинг рухлари шод ва кабрлари тинч охиратлари обод булишига сабаб булади !?Албатта авфу магфират факат Аллохдан лекин баъзи биродарларим бор эди жуда хам яхши инсонлар эдилар,чин инсоний хислатларга эга эдилар , бирорга озор бермасдилар,халк хизматида булиб дуолар олардилар,Аллохга ишонар эдилару лекин бенамоз кетдилар уларга тоат ибодатни ургатмокчи эдим лекин такдир экан насиб этмади!? Устоз илтимос менга шу хакда илм беринг нима килсам уларга кабр ва охиратда фойда булади, уларнинг такдири мени жуда хам кийнайди уларни азобланишини истамайман доимо Аллохдан улар ва узим ота-онам учун магфират сурайман?Устоз илтимос менга ёрдам беринг ва сиздан утинаман улар хаккига сиз хам дуо килинг исмлари : Равшанжон , Шавкатжон,Санжаржон ва АлишержонЁрдамингиз учун сизга олдиндан рахмат Кадрли устоз, Ассаламу алайкум ва рохматуллохи ва барокатух!!!\n- ЎЛГАНЛАРГА ДУО ҚИЛИШВА УЛАРГА САВОБ АТАШ Тирикларнинг дуо ва садақаларидан ўлганларга манфаат бордир. Аҳли суннат ва жамоа ўлганлар тирикларнинг қилганидан икки йўл билан манфаат олишларига, иттифоқ қилганлар. Биринчиси: ¤лган одам тириклигида қилган амалидан (Яъни, бандага у тириклик чоғида охирати учун қилган ишлари, ўлгандан кейин ўзига манфаат етишига сабаб бўлади). Иккинчиси: Мусулмонларнинг унинг ҳақига қилган дуолари ва айтган истиғфорлари. Унинг номидан қилинган садақалари ва ҳажлари. Баданий ибодатнинг савоби ўлганга етадими, йўқми?, деган масалада ихтилоф бўлган. Баданий ибодат, рўза, намоз, Қуръон қироати ва зикрга ўхшаган нарсалардан иборат. 1-Абу Ҳанийфа, Аҳмад ибн Ҳанбал ва жумҳур (кўпчилик) баданий ибодат савоби ўлганга етади, деганлар. 2-Шофеъий мазҳабидан машҳур гап ва Молик етмайди, дейдилар. ¤лганга ўзидан бошқанинг амалининг савоби етишига далил, Қуръонда, Суннатда, Ижмоъда ва Қиёсда бордир: 1-Қуръондан далил: –«Улардан кейин келганлар: «Эй Роббимиз, бизни ва биздан олдин иймон билан ўтган биродорларимизни мағфират қилгин»-дерлар». (Хашр: 10) Аллоҳ таоло ушбу оятда ўзларидан олдин ўтган мўминларга мағфират сўраганларни мадҳ қилмоқда. Бу эса ўлганлар-тирикларнинг истиғфоридан манфаат олишига далолат қилади. 2-Суннатдан далил: Имом Абу Довуднинг «Сунан» китобида Усмон ибн Аффон розияллоҳу анҳудан қуйидаги ҳадис ривоят қилинади: «Пайғамбар соллаллоҳу алайҳи васаллам ўлик дафн қилиб бўлгандан кейин устида туриб: «Биродарингизга истиғфор айтинглар. Унга собитлик сўранглар. Чунки, у ҳозир сўроқ қилинади»-дер эдилар». Шунингдек, Пайғамбаримиз соллаллоҳу алайҳи васалламдан ўлганларга қабрларини зиёрат қилган вақтда дуо қилиш ҳақида ҳадислар келган. Имом Муслимнинг «Саҳиҳ» китобларида келган ҳадис бунга мисол: «Оиша онамиз розияллоҳу анҳо Пайғамбаримиз соллаллоҳу алайҳи васалламдан: «Қабр аҳлларига истиғфор айтсангиз нима дейсиз?»-деб сўрдилар. У зот соллаллоҳу алайҳи васаллам: «Ассалому алайкум, эй мўмин ва мусулмонлар диёри аҳли. Аллоҳ биздан ва сиздан олдин ўтганларнию, кейин қолганларни раҳим қилсин. Ва албатта, биз ҳам сизларга келиб қўшиламиз»-деган-деб жавоб берганлар. 3-Ижмоъдан далил: –Ислом умматининг эътиборли асосий қисми жам бўлиб, ўлганга жаноза намозидаги дуони далил қилиб, ўлган тирикларнинг дуосидан манфаат олади, деганлар. Жаноза намозидаги дуолар маълум ва машҳурдир. Уларни ўз аҳли биландир. 4-Қиёсдан далил: Баданий ибодат бўлмиш дуо ўлганга манфаат бергандан кейин рўза, намоз каби бошқа баданий иборатлар ҳам манфаат бериши турган гап. Чунки, орада фарқ йўқ. Бунинг устига бошқа баданий ибодатлар ҳам манфаат бериши ҳақида ҳужжат ва далиллар бор. САДАҚАНИНГ САВОБИ ЕТИШИГА ДАЛИЛ: 1-«Бир киши Расулулоҳ соллаллоҳу алайҳи васалламдан: «Эй Аллоҳнинг Расули, онам тўсатдан вафот этди. ¤йлайманки, агар гапирса садақа қилар эди. Унинг номидан садақа қилсам, унга ажри-савоб бўладими?»-деб сўраганда. У зот соллаллоҳу алайҳи васаллам: «Ҳа!»-деб жавоб бердилар. (Бухорий ва Муслим Оиша розияллоҳу анҳодан ривоят қилганлар). 2-«Саъд ибн Убода розияллоҳу анҳу Пайғамбаримиз соллаллоҳу алайҳи васалламдан: «Эй Аллоҳнинг Расули, онам, менинг йўқлигимда вафот этди. У кишининг номидан садақа қилсам у кишига манфаат берадими?» деб сўраганида, Расулуллоҳ соллаллоҳу алайҳи васаллам: «Ҳа», деб жавоб бердилар. Шунда Саъд розияллоҳу анҳу: «Сизни гувоҳ қиламанки, ҳосилдор боғим у кишининг номидан садақа», деди. (Бухорий Ибн Аббосдан ривоят қилган). Рўзанинг савоби етишига далил: Пайғамбаримиз соллаллоҳу алайҳи васаллам: «Ким вафот этсаю зиммасида рўза тутиш бўлса, унинг номидан валийси рўза тутади»-деганлар. (Бухорий ва Муслим ривоят қилганлар). Ҳажнинг савоби етишига далил: Саҳиҳ Бухорийда Ибн Аббосдан ривоят қилинган ҳадисда қуйидагилар айтилади: «Жуҳайна қабийласидан бир аёл Расулуллоҳ соллаллоҳу алайҳи васаллам ҳузурларига келиб: «Онам ҳаж қилишни назр қилган эди. Ҳаж қилмасдан вафот этиб қолди. У кишининг номидан Ҳаж қилсам бўладими?»-деди. У зот соллаллоҳу алайҳи васаллам: «Унинг номидан ҳаж қил. Айтчи, онагнинг қарзи бўлганида адо қилармидинг? Аллоҳнинг қарзини ҳам адо қилинглар. Аллоҳ вафо қилишга ҳақлидир»-дедилар. Шунингдек, мусулмонлар, ўлган одамнинг қарзини бошқа биров, ҳатто бегона одам ҳам, тўлаб қўйса унинг зиммасиданги қарз соқит бўлишига ижмоъ қилишган. Бунинг далили - Абу Қатоданинг ҳадисидир. Абу Қатода розияллоҳу анҳу бир ўликнинг икки динор қарзини ўз бўйнига олган. Кейин ўша икки динорни ҳақдорга берганида, Расулуллоҳ соллаллоҳу алайҳи васаллам: «Энди (ўлганнинг) териси совуди»-деганлар. (ал-Ҳоким ривоят қилган). Худди рўза ва ҳажнинг савоби етганидек, ҳақ олмасдан, холисона Қуръон қироат қилиб савоби ўлганга бағишланса, унинг савоби ҳам етади. Агар: «Бу иш ўтганлар ичида маълум бўлмаган. Пайғамбаримиз соллаллоҳу алайҳи васаллам ҳам буни қилишга иршод қилмаганларку!»-деган эътироз бўлса, жавоб шулки: Агар, эътироз қилувчи ҳаж, рўза ва дуонинг савобини етишини эътироф қиладиган бўлса, булар билан Қуръон қироати савобининг етиши орасида нима фарқ бор? ¤тганларнинг қилмагани савобни етмаслигига далил эмас, дейилади. Агар, Расулуллоҳ соллаллоҳу алайҳи васаллам бошқанинг номидан рўза, намоз, ҳаж ва садақа адо қилишга иршод қилганлар. Қироатга эса иршод қилмаганлар, деган эътироз бўлса. Жавобимиз қуйидагича: Расулуллоҳ соллаллоҳу алайҳи васаллам сабабсиз, аввал бошдан иршод қилганларида қироатнинг савоби етмаслигига далил бўлиши мумкин эди. Ҳақиқатда эса, ундоқ бўлмаган. Одамлар ўлган шахс номидан рўза тутиш, ҳаж қилиш ҳақида сўраб келишганда изн берганлар. Бу эса, бошқа нарсалар ман қилинган, дегани эмас. (Агар бирон киши Қуръон қироати ҳақида сўраганида изн берган бўлур эдилар). Қироат савобини Расулуллоҳ соллаллоҳу алайҳи васалламга бағишлашга келсак. Мутааххир уламолардан баъзилари бу ишни мустаҳаб, деганлар, баъзилари, бидъат, деганлар. Чунки, саҳобалар бундоқ қилмаганлар ва ўзи шундоқ ҳам Пайғамбаримиз соллаллоҳу алайҳи васалламга у кишининг умматларидан ҳар бирининг яхши амали савоби, қироати Қуръонми, бошқами етиб туради. Чунки, У зот умматларини яхши ишларга далолат ва иршод қилганлар. ¤лган одам Қуръон қироатини эшитса манфаат олади, деган гап тўғри эмас. Бу гапни машҳур имомлардан бирортаси ҳам айтмаганлар. ¤лик қироатни эшитиши мумкин. Аммо, эшитиб, манфаат олиши собит эмас. Бу нарса ҳаёт вақтида бўлиши шарт. Чунки, бу ихтиёрий ишдир ва ўлими билан кесилгандир. Балки, зарарланиши, алам чекиши мукин. Аллоҳнинг амрида юрмагани, қайтарганидан қайтмагани ва яхши амалларни кўпроқ қилмагани учун надомат қилиши мумкин. Билингки, Қуръон қироати савобини бағишлаш учун маросим уюштириш, жузъларни бўлиб бериш, жамоат бўлиб, овоз чиқариб дуо қилиш каби одат бўлиб қолган нарсалар Пайғамбар соллаллоҳу алайҳи васаллам, саҳобалар, тобеъийнлар, таба тобеъийнлар ва мужтаҳид уламоларнинг бирортасидан ҳам собит бўлмаган. ¤лганнинг номидан рўза тутиш, ҳаж ва садақа қилишнинг маълум шакли бўлмаганидек, Қуръон қироатининг ҳам маълум шакли ёки шарт-шароити йўқ. ¤лган одамга савоб бўлишини хоҳлаган одам ўзи тиловат қилиб, дуо ила савобини бағишлаб қўяверади.


ОАВ: Миср ХВЖнинг 12 млрд долларлик кредитига умид қилмоқда\n21:12 / 03.08.2016\nМиср Халқаро валюта жамғармасининг 12 млрд долларлик кредитини олишга умид қилмоқда. Бу ҳақда Sky News Arabia телеканали маълум қилди.\nТелеканал маълумотларига кўра, ҳозирда Қоҳирада бўлган ХВЖ делегацияси билан музокаралар давомида Миср ҳукумати "жамғарма томонидан 12 млрд долларлик кредит ажратилишида кўмак олмоқчи". Телеканалнинг таъкидлашича, жамғарманинг молиявий ёрдами 4 йиллик муддатга тақдим қилиниши мумкин.\nИюль охирида ХВЖ расмий вакили Уильям Мюррей Мисрга тақдим қилинадиган жамғарманинг кредити миқдорини Мисрда икки ҳафта давомида ишлайдиган махсус комиссия белгилаши кераклигини айтганди. Унинг таъкидлашича, Миср ҳукумати ўзининг иқтисодий дастурига жамғармадан молиявий кўмак кўрсатишни сўраган.


Kutubxona - Andre Morua. Chorshanba uchun binafsha (hikoya) / Kiril\nSiz shu sahifadasiz: Andre Morua. Chorshanba uchun binafsha (hikoya) / Kiril\nАсар номи Чоршанба учун бинафша (ҳикоя)\nЧоршанба учун бинафша (ҳикоя)\nТушлик вақтида Женни Сорбе ҳаммани оғзига қаратиб ўтирди. Қайнар булоқдай чиқаётган латифалару ҳар хил воқеалар ҳақидаги ҳикоялари меҳмонларни маҳлиё қилди-қўйди. Женни уларни чинакам актёрларга хос маҳорат ва туғма ёзувчига хос илҳом билан тўкиб солди. Леон Лораннинг меҳмонлари унга мафтун бўлиб қолишди. Женнининг улфатчилигида ўтказилган вақт уларнинг назарида кўз очиб юмгунча ўтиб кетган сеҳрли дақиқадай туюлди.\n— Буни қаранг, соат тўрт бўлиб қолибди-ку! Бугун — чоршанба... Ўзингиз биласиз, Леон, чоршанба кунлари мен ҳар доим дўстимга бинафша олиб бораман...\n— Кўп чакки бўлипти-да, афсус! — деди Леон беқиёс оҳангдор овози билан. Шу овози билан у саҳнада ҳазилакам шуҳрат қозонгани йўқ. — Айтганча, сизнинг бир сўзлилигингиз ҳаммага маълум... Майли, сизни ушлаб қолмай, бўлмаса...\n— О, бутун бошли роман бу... У бир марта менга гапириб берган эди, лекин бу тўғрида ҳеч қачон ёзган эмас... Лекин гапларим қовушмаяпти. Ундан кейин бирор нарсани ҳикоя қилиб беришга журъатим етишмайди. Қиёслашга менинг мисим чиқади.\n— Майли бўлмаса. Мен сизларга чоршанба бинафшалари тарихини айтиб бера қолай... Фақат бир нарсадан хавотирим бор — бу воқеа ҳозирги кунлар учун чучмалроқ кўринмаса бўлгани...\n— Шундай деб ўйлайсизми?.. Майли, бўлмаса! Унда ўша илинжни қондиришга ҳаракат қиламан... Сизлар, яъни бу ерда ўтирганларнинг ҳаммаси ҳали жуда ёшсизлар — шуҳратининг авж палласида Женни нақадар гўзал бўлганини билмайсизлар. Оловдай қизғиш сочлари унинг бежирим елкалари билан битта бўлиб ёйилиб ётарди. Қув ва чарос кўзлари, ҳамиша ҳаяжонланаётгани сезилиб турадиган жарангдор овози унинг ёрқин ва мағрур ҳуснига яна ҳусн қўшарди.\n— Қўрқаманки, менинг сўзамоллигим анча эскириб қолган. Шундоқ бўлса ҳам, мақтовингиз учун раҳмат... Женни консерваторияни 1895 йилда биринчи мукофот билан тугатган ва дарҳол Комеди Франсезга таклиф қилинган эди. Аммо тажрибамдан яхши биламанки, бу машҳур театрнинг труппасида янги келган одамга жуда оғир бўларди... Ҳар қайси ўринда бир донгдор актёр бор. У ўзининг ролини кўз қорачиғидай эҳтиёт қилади. Энг жозибадор ва истеъдодли ёшлар ҳам Мариво ва Молер песаларидаги етакчи ролларга эришгунларича ўнлаб йиллар кутмоғи керак эди. Ошуфтакор Женни саҳнанинг тиш-тирноқлари билан ўз тахту равонларига ёпишиб олган қироличаларига рўпара келди. Унинг ўрнида бошқа ҳар қандай қиз бўлганда ҳам тақдирига тан бериб жимиб қолиши ёки бир йил-икки йил беҳуда уриниб, Мадлен хиёбонидаги театрлардан бирига ўтиб кетиши мумкин эди. Аммо бизнинг Женни бунақа қизлардан эмасди. У ихтиёрида бор нарсанинг ҳаммасини сафарбар қилиб жангга отилди. Ниҳоят, унинг артистлик истеъдоди ва жуда зўр билимдонлиги, бениҳоя кучли латофати ва жон олғувчи кўзлари ғолиб чиқди.\nОрадан кўп ўтмай у театрнинг етакчи артистларидан бири бўлиб қолди. Директор уни қўйишга жой тополмасди. Драматурглар бири олиб, бири қўйиб, ўзлари яратган асарлардаги энг қийин ролларни Женни ўйнашини талаб қилишарди. Уларнинг фиқрича, бошқа ҳеч ким бу ролларни халққа етказиб беролмас эмиш. Мунаққидлар ғайритабиий яқдиллик билан унинг шаънига мадҳиялар ёғдиришарди. Ҳатто энг даҳшатли Сарсенинг ўзи ҳам Женни тўғрисида шундай деб ёзган эди: "Бошининг жиндай қилт этгани, оғзидан чиққан жиндай товуш ҳатто тимсоҳни ҳам мафтун этишга қодир!"\nМенинг отам ўша йилларда Женни билан таниш эди. Отамнинг ҳикоя қилишича, у ўз касбини эҳтирос билан севарди, касби тўғрисида доноларча фикр юритарди ва сира толмасдан янги-янги актёрлик йўлларини излаб топарди. Ўша пайтларда театр реализмга берилган эди, бироқ бу реализм анчайин жўн, анойи реализм эди. Агар роли бўйича Женни бирор песада заҳар ичиб ўлмоғи керак бўлса, у ҳар гал спектакл олдидан касалхонага йўл оларди ва у ерда заҳарланиб жон таслим қилаётган одамларнинг талвасаларини кўриб келарди. Инсоний туйғулар курашини у ўз мисолида ўрганарди. Санъатга хизмат қилаяпман деб, у ҳам худди Балзакка ўхшаб инсон туйғуларини ифодалаганда ҳар қандай андишани йиғиштириб қўярди. Балзак ҳам романларидан бирида ўз эҳтиромларини ва маъшуқасининг туйғуларини тасвирлаганда худди шундай қилган.\nЖенни Дюманинг ўғли ёзган "Бағдод маликаси"ни ўйнаш учун пайдо бўлган куни оқшом театр фоесини бир кўз олдингизга келтиринг-а! Бу песа нуқсонлардан холи эмас. Мени биласизлар — "Чала зодагонлар", "Аёлларнинг дўсти", "Франсиён"га ўхшаган пишиқ-пухта ёзилган песалардан завқланиб юраман. Лекин ҳатто мен ҳам Дюманинг "Мусофир жувон", "Бағдод маликаси" песаларидаги ўжарлигини кўриб, ўзимни кулгидан тўхтатолмайман. Аммо Женнини бош ролда кўрганларнинг ҳаммаси унинг ҳаққоний образ ярата олганини ёзишди. Биз у билан ўша замонлар ҳақида тез-тез гаплашиб турардик. Энг ғалати жойи шунда эдики, Женни ижро этаётган ролларининг чинлигига ўзи ишонарди.\n"Ёшлик йилларимда, — деб ёрилди менга бир куни, — Дюма асарларидаги қаҳрамон аёлларга ўхшаб мулоҳаза юритардим. Ичимда пишиб етишаётган нарсани, қалбимнинг энг пинҳона нуқталаридаги туйғуларимни чироқ нурлари порлаб турган саҳнада ижро этиш жуда мароқли эди". Бунга яна шуни қўшиб қўйингки, бу роли унга жуда таъсирчан усулни қўллашга имкон берарди — у ўйнаётган вақтида сочларини ёйиб юборар, улар унинг яланғоч елкасига шалоладай тушарди. Xуллас, Женни нақд офатижоннинг ўзгинаси эди.\nОдамлар гулдирос қарсаклар билан муборакбод қилиб бўлишгач, антракт вақтида Женни артистлар фоесига чиқади. Бир зумда унинг теварагини одамлар қуршаб олади. Женни диванга — Анри Стилнинг ёнига ўтиради. Музаффар одамга хос кўтаринки кайфият оғушида маст бўлган Женни қувноқлик билан унга нималарнидир ҳикоя қилади.\n— Оҳ, азизим Анри! Мана, мен яна юзага қалқиб чиқдим. Ниҳоят, кўкрагим тўлиб нафас оляпман... Уч кун аввал қанақа ўйнаганимни ўзингиз кўрдингиз... Ўшанда ҳеч нарсага ярамас эдим, тўғрими?.. Назаримда жарликнинг туб-тубида типирчилаб ётгандай эдим. Нафасим бўғилганди. Ниҳоят, мана — бугунги оқшом. Бир ҳамла қилдиму яна юзага чиқиб олдим! Менга қаранг, Анри, сўнгги пардага бориб расво бўлсам нима бўлади? Охиригача сузишга кучим етмай қолса нима қиламан! О худойим-ей! О, худо!\nКириб келган капелдинер унга гулларни тутқазди.\n— Кимдан бўлсайкин бу гуллар? А, Сен-Лудан экан... Сизнинг рақибингиздан, Анри... Гулдастани менинг хонамга олиб бориб қўйинг.\n— Манави мактуб ҳам бор, мадемуазел, — деди капелдинер. Конвертни очиб кўриб Женни қаҳ-қаҳ уриб кулиб юборди.\n— Мактуб лицей талабасидан экан. Улар лицейда "Женнининг жазманлари" клубини тузишганмиш.\n— "Жокей клуб" эндилиқда бугунлай сизнинг жазманларингиз клубига айлангандир-да...\n— Менга лицей талабалари маъқулроқ... Бунинг устига, мактубнинг охирида шеър ҳам бор экан... Мана, эшитинг, азизим...\n"Севдим" деган жўнроқ сатрни\n— Қаранг, бирам яхшики...\n— Албатта, жавоб бермайман-да! Бунақа мактублардан ҳар куни ўнлаб оламан. Уларга жавоб бера бошласам, тамом бўламан-ку... Лекин мактублар мени хурсанд қилади... Бу ўн олти яшар жазманлар менга яна анча вақт содиқ қолади...\n— Мана буни ҳам сизга бериб қўйишни илтимос қилишди, мадемуазел, — деди яна уларнинг ёнига келган капелдинер.\n— Йўқ, мадемуазел. Швейцар менга айтдики, Политехника мактабининг аллақайси талабаси бинафша олиб келипти.\n— Азизим, — деб хитоб қилди Анри Стал. — Сизни табриклашга ижозат бергайсиз. Ростини айтганда, бу қурумсоқ "талабалар"дан бирор нарса ундириш жуда қийин.\n— Жуда нафис ҳиди бор-да! Ҳурматларини шу тарзда ифода қилишгани менга ёқади. Ўзига бино қўйган сипо одамларга сира тоқатим йўқ. Пешинда улар Пале-Роялга тўп отишини томоша қилгани қандай боришса, оқшомлари саҳнада менинг жон беришимни томоша қилишга ҳам шунақа келишади.\n— Томошабинда шафқат йўқ! — деб жавоб берди Анри Стал. — Улар ҳамма вақт ҳам шунақа бўлишган. Гладиаторлар жангини эсланг... Бир даста игнани ютиб юбориш йўлини топган актриса уларнинг орасида зўр муваффақият қозонган бўларди.\n"Саҳнага" деган хитоб янгради. Женни ўрнидан қўзғолди.\n— Майли, бўлмаса... Кўришгунча... Бориб игналарни ютай... Женнининг ҳикоя қилишича, бу воқеа ана шу тарзда бошланган эди. Янаги чоршанбада сўнгги антракт вақтида капелдинер юзида табассум билан Женнига яна бир даста бинафша олиб келди.\n— Ҳа, мадемуазел.\n— Билмадим, мадемуазел. Xўп десангиз, швейцардан сўрайман.\n— Йўқ, сўрамай қўя қолинг. Нима фарқи бор...\nКейинги ҳафтанинг чоршанба куни спектакл йўқ эди. Аммо пайшанба куни Женни репетицияга келганда, унинг хонасидаги стол устида бир даста бинафша ётарди. Бинафша бироз сўлиб қолипти. Театрдан кетаётиб, Женни швейцарнинг хонасига кириб ўтди.\n— Менга қаранг, Бернар... Бинафшани ўша йигитча олиб келдими?\n— Ҳа, мадемуазел. Учинчи марта олиб келиши...\n— Жуда яхши бола. Жуда яхши... Нима десам экан-а... Бироз озғиндан келган, ёноқлари ичига ботган, кўзлари маъюс. Кичкинагина мўйловчаси бор. Лорнети ҳам бор. Лорнети билан киличи — биқинида... Бу, албатта, кулгили кўринади... Тўғрисини айцам, мадемуазел, йигитчанинг жуда ҳам юрагидан урган кўринади... Ҳар гал бинафшасини менга узатар экан, "Мадемуазел Женни Сорбега", — дейди-да, қулоқларигача қизариб кетади...\n— Сабабини билмайсизми, мадемуазел? Чоршанбада Политехника мактабининг талабалари машғулотлардан бўш бўлади. Ўша куни улар театрда партер билан галеркага тўлиб кетишади... Ҳар биттаси ёнида ойимтилласи билан келади...\n— Ҳа, мадемуазел, лекин бу ойимтилла — унинг синглиси... Улар бир-бирларига жуда ҳам ўхшайдилар, кўрсангиз, ҳайрон қоласиз.\n— Маслаҳат бермайман, мадемуазел, сира маслаҳат бермайман. Бу театр шинавандаларига эътибор бермасангиз, уларнинг хавфли жойи йўқ. Улар актрисаларга узоқдан туриб ишқибозлик қилиб, шу билан ўзларини ўзлари хурсанд қилиб юраверишади... Аммо, лекин улар ўзларига жиндай эътибор берилаётганини пайқаб қолишса, тамом — елимдай ёпишиб олишади. Унда улардан қутулишнинг иложи қийин бўлиб қолади. Улар шунақаки, бармоғингизни узацангиз, қўлингизни юлиб олишади... Ҳа, кулинг, кулаверинг, мадемуазел, лекин бу ишларни аниқ биламан. Йигирма йилдан бери шу театрда хизмат қиламан! Шу кулбамда ўтириб ошиқу беқарор бўлган ойимтиллалардан қанчасини кўрдим-у! Қанча йигитлар эс-ҳушидан айрилди... Ҳатто қариб қуйилмаганларни айтмайсизми? Мен ҳамиша мактублар билан гулдастани олганман-у, лекин ҳеч кимни саҳна ортига ўтқазиб юбормаганман. Мумкин бўлмагандан кейин илож йўқ-да...\n— Бу ишингиз тошбағирлик бўлмайди, мадемуазел, соғлом ақл билан иш тутган бўласиз, холос.\n— Толибингни кўрдим... Жуда жозибадор экан. Қиёфаси бирам ғалати... Гўё "Шамдон"да ёхуд "Севги билан ўйнашманг"да ўйнаш учун яратилгандай...\n— Мен тасодифан швейцарнинг хонасига бош суқиб эдим. Xудди шу пайт у гул кўтариб келиб қолди-да, ҳайиқибгина илтимос қилди: "Марҳамат қилиб, мадемуазел Женни Сорбега бериб қўйсангиз..." Юракларни эритиб юборадиган бир манзара эди бу. Кўриниб турипти, йигитча заковатли эди. Ўзининг кулгили аҳволда кўринишини истамас, лекин шундоқ бўлса ҳам, ҳаяжонини яшира олмасди... Мен ҳатто бир дақиқа афсусландим — бинафшаларини менга келтира қолса нима бўларди. Мен унинг уринишларини қадрлаган бўлардим, бошини силардим... Эътибор бергин-а, у ҳеч нарсани илтимос қилгани йўқ, ҳатто сенинг олдингга кирмоқ йўлларини ҳам қидирмади... Аммо мен сенинг ўрнингда бўлганимда...\n— Гапинг тўғри, — деди Женни. — Жазманлар ёш бўлганида, уларнинг сон-саноғига етиб бўлмаган даврларда уларга парво қилмасанг-да, орадан ўттиз йил ўтгандан кейин уларнинг кетидан гиргиттон бўлиб юрсанг, бундан ҳам бемаънироқ нарса бўлмаса керак. Ўттиз йил ўтгандан кейин уларнинг сони ҳам камайиб қолади, кўплари сочи тўкилиб, тепакал ҳам бўлиб олишади...\n— Бернар, чоршанба куни талаба яна бинафша олиб келса, унга айтгин — учинчи пардадан кейин гулдастани менга ўзи олиб кириб берсин... Мен "Мизантроп"да ўйнайман. Рол бўйича мен атиги бир марта кийимимни ўзгартираман, ўзимнинг хонамда бўламан. Талаба ўша ерга келсин... Йўқ, яхшиси, мен уни йўлакда, зина олдида кутиб тураман. Балки фоеда бўларман...\n— Яхши. Бирор кори ҳол бўлишидан қўрқмайсизми, мадемуазел?\n— Нимадан қўрқмоғим керак? Ўн кундан кейин мен гастролга жўнаб кетаман, бу талаба эса ўзини Политехника мактабига михлаб қўйган...\n— Яхши, мадемуазел... Лекин шундоқ бўлса ҳам, менинг фикримча... Янаги чоршанбада Женни Селименани жуда ҳам қотириб ўйнади — у нотаниш йигитчага имкони борича кўпроқ маъқул бўлишни истар эди. Антракт бошланганда у юраги така-пука бўлиб, нима бўлишини кута бошлади. У фоега чиқиб ўтирди. Унинг теварагида театрнинг доимий шинавандалари куймаланиб юрарди. Директор нимадир тўғрисида Бланш Персон билан суҳбатлашарди. Ўша пайтларда бу аёл Женнининг рақиби ҳисобланарди. Лекин негадир талабадан дарак йўқ эди. Сабри тугаб бетоқат бўлаётган Женни капелдинерни излаб кетди.\n— Йўқ, мадемуазел.\n— Англашилмовчилик дейсизми, мадемуазел? Қанақа англашилмовчилик? Истасангиз мен швейцарнинг олдига бориб келаман.\n— Ҳа, майли... Йўқ, йўқ, бормай қўяқолинг. Уйга кетаётганимда Бернардан ўзим суриштириб билиб оламан.\nЖенни ўзининг аҳволидан кулди: "Хўп ғалати махлуқмиз-да, — деб ўйлади у, — олти ой мобайнида бу йигитнинг савдойи садоқатига парво ҳам қилганим йўқ. Энди эса бирданига менга эътибор берилмаётгани учун бетоқат бўляпман, худди маъшуқасини кутаётган қиздай ҳаяжонланяпман... "О Селимена, дош бериб бўлмайдиган ғам-ғуссага ботган Алцест сени ташлаб кетганида қанчалар қайғурар экансан?!"\n— Xўш, Бернар, қани менинг жазманим? Уни менинг ҳузуримга жўнатмадингизми?\n— Мадемуазел, атайин қилгандай, у бугун келмади. Ярим йил мобайнида биринчи марта театрга келмади. Буни қарангки, худди шу бугун мадемуазел уни қабул қилишга рози бўлган эди-я!\n— Йўқ, мадемуазел, унақа деманг... Бу гапдан сизу мендан бошқа ҳеч кимнинг хабари йўқ эди. Сиз ҳеч кимга айтганингиз йўқми? Йўқ, а? Мен ҳам индаганим йўқ... ҳатто хотинимга ҳам ҳеч нарса деганим йўқ...\n— Нима дердим, мадемуазел... Балки тасодифан шунақа бўлиб қолгандир. Балки беҳуда югур-югурлар жонига теккандир. Эҳтимол, бетоб бўлиб қолганмикин? Янаги чоршанбани кутайлик-чи?\n— Қўйинг, мадемуазел, унақа деманг. Бу йилги мавсумни зўр маҳорат билан ўтказдингиз. Ҳадемай гастролга жўнаб кетасиз. У ерда сизни янги муваффақиятлар кутмоқда... "Омадим юришмаган" десангиз, гуноҳ бўлади.\n— Гапингиз тўғри, Бернар. Мен шунақа ношукур одамман... Лекин нима қилай, бинафшаларимга жуда ўрганиб қолган эдим.\nОрадан бир йил ўтгач, у полковник Женевер деган одамдан мактуб олди. Полковник унинг шахсий иши бўйича қабул қилишни илтимос қилган эди. Мактуб одоб сақлаб ёзилганди. Уни ўзининг қадрини яхши билган басавлат одам ёзгани сезилиб турарди. Полковникни қабул қилмаслик учун ҳеч қандай асос йўқ эди. Женни полковникка шанба оқшомларидан бирида келишни таклиф килди. У қоп-қора фуқаролар либосида келди. Женни уни табиат ато қилган ва саҳна тарбиялаб вояга етказдирган самимият билан кутиб олди. Аммо табиийки, унинг бутун хатти-ҳаракатида "бу нотаниш одамга мендан нима керак экан?" деган савол сезилиб турарди. У сабр-тоқат билан полковникнинг изоҳини кутди.\n— Мени қабул қилишга рози бўлганингиз учун сиздан миннатдорман, мадемуазел. Мен мактубда ташрифимдан кўзлаган мақсадимни айтиб беролмасдим. Модомики, мен сиздан учрашиш тўғрисида илтимос қилган эканман, ишонаверингки, бунинг боиси менинг эркаклик ғурурим эмас, балки оталик туйғуларимдир... Кўриб турибсиз, бошдан-оёқ қора кийинганман. Ўғлимга мотам тутмоқдаман. Лейтенант Андре де Женевер бундан икки ой аввал Мадагаскарда ўлдирилди.\nЖенни "Бутун юрагимдан сизга ҳамдардман, аммо..." демоқчи бўлгандай беихтиёр ҳаракат қилди.\n— Сиз менинг ўғлимни билмас эдингиз, мадемуазел, бундан хабарим бор... Аммо у сизни яхши биларди ва сизга қойил қоларди. Бу сизга ақл бовар қилмайдиган бўлиб кўринар, лекин ҳозир сизга айтиб берадиган гапларимнинг ҳаммаси чин. У сизни дунёда ҳамма нарсадан ортиқ севар ва сизни илоҳа деб биларди...\n— Менгами? Йўқ. У ҳамма гапни синглисига айтиб берган. Синглиси унинг юрак сирларини тинглайдиган бирдан-бир ишонган одами бўлган. Ҳамма воқеа у синглиси билан бирга "Муҳаббат ва тасодиф ўйини"ни кўришга борганидан бошланган. Театрдан уйга қайтиб келишгач, болаларим сиз тўғрингизда оғизларидан бол томиб гапиришди: "Унинг ижросида қанчалик инжалик ва нафосат бор, кишини тўлқинлантирувчи нозиклик мавжуд". Улар яна анча мақтовлар ёғдиришди. Афтидан, бу мақтовларнинг ҳаммаси ўринли эди. Мен бунга шубҳа қилмайман... Лекин ёшликка хос бўлган эҳтирос, ҳар нарсани илҳомлаштиришга бўлган интилиш батамом бўлакча эди... Менинг бечора болагинам хаёлпараст эди...\n— Ё парвардигор! — деб хитоб қилди Женни. — Демак, у ўша экан-да...\n— Ҳа, мадемуазел, ўша Политехника мактабининг талабаси. Ҳа, ўша ойма-ой ҳар чоршанба куни сизга бир даста бинафша олиб борадиган йигит менинг ўғлим Андре эди... Буни менга қизим айтиб берди. Унинг бу болалиги, ўз завқини бунақа анойи йўл билан намоён этгани сизнинг ғашингизга тегмаган бўлса керак? Ахир, у сизни шу қадар яхши кўрар эди. Эҳтимол, сизни бўлмаса, хаёлида ўзи яратган ва юрагида ардоқлаб юрган образни яхши кўргандир... Xонасининг деворларига тўлдириб сизнинг сувратларингизни осиб ташлаган эди. Сизнинг сувратларингиздан биронта янги сувратингизни топиб олгунча қизим бечоранинг она сути оғзидан келарди... Политехника мактабида унинг ошналари бунақа ошиқлик устидан кулишарди. "Ҳаммасини ёзиб юбор унга" дейишарди улар.\n— Афсус, у буни қилгани йўқ...\n— Қилган, мадемуазел! Мен сизга бир боғлам мактуб олиб келдим. Улар ёзилган-у, жўнатилган эмас. Биз бу мактубларни унинг вафотидан кейин топдик.\nЧўнтагидан бир пакет чиқариб, полковник уни Женнига тутқазди. Бир гал Женни бу мактубларни менга кўрсатган эди. Xати нозик, тез ёзилган, ўқиб бўлмайди. Ёзув математикники, лекин услуби шоирона.\n— Бу мактубларни асраб қўйинг, мадемуазел. Улар сизники. Ножоизроқ таклифим учун мени афв этасиз... Ўғлимнинг хотираси учун шу ишни қилмасам, бўлмайдиган кўринди. Сиз унда қўзғаган туйғуда эҳтиромга носазовор, енгил-елпи жиҳат йўқ эди... У сизни гўзаллик ва комиллик табассуми деб биларди. Сизни ишонтириб айтаманки, Андре ўзининг улуғ муҳаббатига муносиб эди.\n— Ўзингизни койийверманг, мадемуазел... Сиз қаёқдан ҳам билардингиз?.. Политехника мактабини битириши биланоқ Андре уни Мадагаскарга жўнатишларини илтимос қилди. Яширмайман, унинг бундай қилганига сабаб сиз эдингиз... Ҳа, у синглисига бундай деган: "Иккидан бири: ё ҳижрон мени бу бедаво дарддан фориғ қилади еки мен бирон-бир жасорат кўрсатаман-у унда..."\n— Менимча, мен бирон ёмон иш қилмаган бўлсам керак. Лекин шундоқ бўлса ҳам... Нима бўлганда ҳам, марҳумга нисбатан менинг зиммамда ҳам муайян бурч борга ўхшайди. У шўрлик ҳаёт лаззатларини татиб ҳам кўргани йўқ эди... Менга қаранг, полковник, ўғлингиз қаерга дафн қилинган?.. Қасамёд қиламан, токи тирик эканман, ҳар чоршанба куни унинг қабрига бир даста бинафша олиб бориб тураман...\n— Шунинг учун ҳам, — деб ҳикоясини тугатди Леон Лоран, — шунинг учун ҳам бизнинг Женнини кўпчилик бағри тош, қуруқ, ҳатто бети қалин бир аёл деб ҳисобласа-да, у ҳар чоршанба куни дўстларини тарк этади, ишини ҳам йиғиштиради ва ҳатто севган одамини ҳам ташлаб, Монпарнас қабристонига, ўзи танимайдиган одамнинг қабрига йўл олади... Мана энди ўзларингиз ҳам кўриб турибсизлар — бу воқеа ҳозирги замонлар учун ҳаддан ташқари чучмал кўринади.\n"http://www.kutubxona.com/wiki/index.php?title=Andre_Morua._Chorshanba_uchun_binafsha_(hikoya)_/_Kiril&oldid=12180" dan olindi


БМТ Хавфсизлик кенгаши навбатдан ташқари йиғилишини ўтказади\nБМТ Хавфсизлик кенгаши навбатдан ташқари йиғилишини...\n14.09.2018 11:07 0 1213\nБМТ Хавфсизлик кенгаши душанба, 17 сентябрь куни навбатдан ташқари йиғилишини ўтказади. «РИА Новости» хабар беришича, АҚШ талаби билан ўтказилаётган бу йиғилишда КХДРга қарши санкциялар масаласи кўриб чиқилади.\nГап шундаки, Россиянинг сўрови билан КХДРга қарши санкциялар бажарилишини назорат қилувчи қўмита маърузасига ўзгартиришлар киритилганди. Яъни Шимолий Кореяга нисбатан санкцияларни юмшатиш сўралганди.\nБу, ўз навбатида, АҚШнинг БМТдаги доимий вакили Никки Хейлига ёқмади. Унинг айтишича, қўмита Россия босимига тушиб қолган.\nКелаётган душанбадаги йиғилишда маърузанинг янги талқини муҳокама қилинади.\nРоссия АҚШ КХДР БМТ Хавфсизлик кенгаши


ХТВ Косонсойда ўқитувчилар мажбурий меҳнатга жалб этилганлиги ҳақидаги хабарни ўрганмоқда\n11:14 03.07.2019 (Янгиланган 11:17 03.07.2019)\nАввалроқ ўзбек ОАВда Косонсой туманида бир гуруҳ ўқитувчилар бетон қуйиш ишларига мажбурий жалб этилгани ҳақида хабарлар пайдо бўлганди.\nТОШКЕНТ, 3 июл – Sputnik. Халқ таълими вазирлиги Наманган вилояти, Косонсой туманида жойлашган 54 та мактаб ўқитувчиларини мажбурий меҳнатга жалб этилганлиги ҳақидаги хабарларни ўрганмоқда. Бу ҳақда ХТВ ахборот хизмати хабар берди.\n“Вазирнинг Ҳуқуқий-назорат хизмати ходимлари мазкур хабарларни ўрганиб чиқади ва Ўзбекистон қонунчилиги доирасида ушбу вазиятга йўл қўйганларга чора кўради”, - дейилади вазирликнинг расмий ахборотида.\nАввалроқ ўзбек ОАВда Косонсой туманида бир гуруҳ ўқитувчилар бетон қуйиш ишларига мажбурий жалб этилгани ҳақида хабарлар пайдо бўлган эди.\nЭслатиб ўтамиз, аввалроқ Тошкентда педагогларни мажбурий меҳнатга жалб этган директор жаримага тортилгани хабар қилинган эди.


«Пахтакор» сафарда «Персеполис» билан дуранг ўйнади (видео) » Ўзбекистон янгиликлари – Zamin.uz\n«Пахтакор» сафарда «Персеполис» билан дуранг ўйнади (видео)\n06 март 2019, 09:12\nОсиё чемпионлар лигасининг 1-туридан ўрин олган «Персеполис» – «Пахтакор» учрашуви ўз ниҳоясига етди. «Озоди» стадионида бўлиб ўтган баҳсда дуранг натижа қайд этилди.\nУчрашув аввалида тошкентликлар тезкор гол уришга муваффақ бўлишди. Драган Чераннинг бош билан берган зарбасидан сўнг тўп дарвоза устунига тегиб қайтди, қайтган тўпни Марат Бикмаев бўш қолган дарвозага аниқ йўанлтирди.\nШундан сўнг мезбонлар фаолликни оширишди ва бу 25-дақиқада ўз самарасини берди. Марио Будимир жарима майдонимиз ичида тўпни қабул қилиб олди ва кучли зарбаси билан дарвозанинг пастки олис бурчагини аниқ нишонга олди.\nИккинчи бўлимда икки жамоада ҳам бир қатор имкониялар юзага келди. Бироқ ўйин якунига қадар ҳисоб ўзгармади.\nШу тариқа, Шота Арвеладзе шогирдлари сафардан муҳим бир очко билан қайтадиган бўлишди.\n«Персеполис» – «Пахтакор» 1:1 (1:1, 0:0)\nГоллар: 0:1 - 5 Бикмаев, 1:1 - 25 Будимир\n«Персеполис» – Алиризо Бейронванд, Ҳалилзода, Саиджалол Ҳуссайни, Башар Ресан (Сороуш Рафеий, 88), Нуроллоҳи, Меҳди Тўроби, Камябиниа, Меҳди Шири, Марио Будимир (Шиамак Неъмати, 71), Муҳаммад Нодирий, Али Алипур.\n«Пахтакор» – Санжар Қувватов, Фаррух Сайфиев, Егор Кримец, Шерзод Аъзамов, Ҳожиакбар Алижонов, Сардор Собирхўжаев (Марко Симич, 85), Садриддин Абдуллаев, Достон Ҳамдамов, Жалолиддин Машарипов (Жавоҳир Сидиқов, 77), Драган Черан, Марат Бикмаев (Игорь Сергеев, 60).\nОгоҳлантиришлар: Алижонов (21), Сайфиев (23), Тораби (70), Ҳуссайни (75), Қувватов (90+6).\nТеглар: Пахтакор Персеполис дуранг\nЯнгиликлар » Спорт » «Пахтакор» сафарда «Персеполис» билан дуранг ўйнади (видео)


«Буни шундай қолдирмаймиз» — Азиз Абдуҳакимов Тош ҳовли девори бузилгани ҳақида\n«Бундан хулоса қилиш мумкинки, ҳозирги тизим самарали ишламаяпти. Маданий мерос объектлари муҳофазаси тизимини қайта кўриб чиқишимиз керак», – деди бош вазир ўринбосари.\nХива шаҳридаги Тош ҳовли саройининг девори бузилиши Ўзбекистонда маданий мерос объектлари муҳофазаси тизимини қайта кўриб чиқиш кераклигидан дарак бермоқда.\nБош вазир ўринбосари, ЮНЕСКО ишлари бўйича миллий комиссия раиси Азиз Абдуҳакимов Kun.uz мухбири билан суҳбатда шу ҳақда айтиб ўтди.\nПрезидентнинг Хоразмга ташрифи муносабати билан шу ерда бўлиб турган Абдуҳакимов Тош ҳовли саройидаги ҳолатни бевосита бориб кўргани, масала юзасидан ўрганиш олиб борилаётганини таъкидлади.\n«Албатта, ўзим шу ерда эканимдан фойдаланиб, жойига бориб кўриб келдим. Бузган ташкилот деворда оғиш бўлгани, уни сақлаб қолиш мақсадида шундай қилгани, акс ҳолда буткул қулаб тушиб, ундан ҳам кўпроқ зарар келтириши мумкин, деган фикрларни айтяпти. Маданий мерос департаменти бошқача изоҳ беряпти.\nБу ерда кўп саволлар очиқ қоляпти. Шунақа хавф бор экан, бу нега олдинроқ ўрганилмаган? Ўрганилган бўлса, нега олдинроқ Илмий-эксперт кенгашига мурожаат қилинмаган? Мурожаат қилинган бўлса, нега тезда жавоб чиқмаган?\nЮНЕСКО билан ҳамкорлик бўйича миллий комиссия раҳбари сифатида айтаманки, буни шундай қолдирмаймиз. Ҳозир жиддий ўрганишлар олиб борилмоқда. Мана шу масалаларни кўтараётгани учун ОАВга раҳмат айтишимиз лозим.\nБундан хулоса қилиш мумкинки, ҳозирги тизим самарали ишламаяпти. Маданий мерос объектлари муҳофазаси тизимини қайта кўриб чиқишимиз керак.\nБиз маданий мерос объектларини асраб-авайлаш ва реставрация қилишнинг самарали тизимини йўлга қўймасак, туризм йўналишида қилаётган шунча ишларимиз маъносиз бўлиб қолиши мумкин», – деди Азиз Абдуҳакимов.\nЭслатиб ўтамиз, Тош ҳовли деворининг бир қисми бузилгани ҳақида ижтимоий тармоқларда хабар тарқалгач, Маданият вазирлиги бунинг учун илмий-эксперт кенгашидан рухсат олинмаганини билдирди.\nВазирлик ахборотига кўра, таъмирлаш-тиклаш ишларини «Ичан-Қалъа» давлат музей-қўриқхонаси буюртмачилигида «Сургут нефть строй» пудратчи корхонаси амалга оширган.\nАммо музей-қўриқхона илмий котиби Комилжон Худойбергановнинг сўзларига кўра, девор таъмири бўйича лойиҳа ҳужжатлари илмий кенгашдан ўтказиш учун шу йил августда Маданият вазирлигига берилган, аммо орадан 4 ой ўтса-да, бирор жавоб бўлмаган.\nУ Kun.uz'га берган изоҳида, вазирликдан жавоб келавермагач, шунингдек, девор парапети юқори қисмидан 20 сантиметргача оғиб, бу жараён сўнгги кунларда тезлашгани сабабли таъмирни бошлашга мажбур бўлишганини айтди.\n«Режамизга кўра, девордан олинган ғиштлар бутунлигича ўз ўрнига қайтариб терилади. Натижада, биз девордаги оғишни бартараф этамиз ва уни тик ҳолига келтирамиз. Деворни бузишдан мақсад шу эди», – деди «Ичан-Қалъа» давлат музей-қўриқхонаси илмий котиби.


Ўрикзор бозоридаги воқеадан кейинги ҳангомалар – КУН УЗ\nГлавная / Сиёсат / Ўрикзор бозоридаги воқеадан кейинги ҳангомалар\nanvarj63 03.04.2019\tСиёсат Comments Off on Ўрикзор бозоридаги воқеадан кейинги ҳангомалар 132 Показы\nЖорий йилнинг 26 март куни Бош вазир томонидан Тошкент шаҳрида амалга оширилаётган ишлар танқидий муҳокама қилинди. Давлат бюджетига тушумлар масаласида қолоқликка йўл қўйилганлиги учун Миробод, Учтепа туманлари ҳокимлари ва давлат солиқ инспекциялари бошлиқлари қаттиқ огоҳлантирилди.\nШундан сўнг, ўтган ҳафта давомида ижтимоий тармоқда Тошкент шаҳридаги «Ўрикзор» бозори ҳудудида солиқ инспекторлари харидорларни тўхтатиб чек сўраётгани, чек бўлмаган ҳолда бозор ҳудудидан чиқармасдан ушлаб тургани ҳақидаги видео тарқалди.\nКейинроқ Солиқ қўмитаси вакили, қўмитадаги бошқарма бошлиғи Тўрабек Тўраев матбуот анжумани чоғида бу вазиятда «солиқ инспекторлари» ноҳақ бўлмаганини маълум қилди. Кўп ўтмасдан Давлат солиқ қўмитаси матбуот хизмати хабарида ушбу видеодаги тадбиркорлар фаолиятини текширган шахс қўмита ходими эмаслиги, Учтепа тумани ҳокимлиги вакили эканини маълум қилинди.\nВоқеа юзасидан қўшимча тафсилотларни ўрганиш ва икки томондан ҳам изоҳ олиш мақсадида йўлга тушдик.\n«Ўрикзор» бозори ҳудудида видеонинг асосий қаҳрамони бўлган тадбиркорни топиш қийин бўлмади. У ҳеч иккиланмай интервью беришга рози бўлди.\n«2019 йил 27 март куни соат тахминан 11:00 атрофида мижозлар ташқаридан чек сўраяпти дейишди. Бориб чекни сўраш кимнинг қарори билан бўлаётганига қизиқдим. Бу қанақа текширувлиги ҳақида 10 мартача савол бердим. Шу саволга жавоб беришмади. Ўзларини ҳам таништирмади. Кимлигини сўрашим бу менинг ҳуқуқим. Кимлигини билишим керак-ку? Бирор идоранинг ходимими ёки кўчадаги безорими? Бунга ойдинлик киритиш учун ундан сўрадим. Кимнинг қарори бўйича? Фамилиянг нима деб сўраш керак-ку бундай вақтда. У эса мендан ҳужжат сўради. Йиғилганларнинг барчаси тадбиркорлар эди. Уларни мен йиғмаганман. Хоҳласангиз бозор маъмуриятининг видеоёзувларини кўришингиз мумкин. У ердаги одамлар ўзлари йиғилишди. Мен у кишига савол бердим.\nМен унга ўзимни таништирдим, ҳужжатларимни кўрсатдим. У ўзини таништирмади ҳам, ҳужжатини ҳам кўрсатмади. Эшикларнинг олдида туриб мижозлардан сўраса, эртага улар фаолиятимни ноқонуний деб ўйлаб мендан маҳсулот олмай қўяди. Ундан кўра, кириб ўзимдан сўрасин. Ҳужжатларим ҳаммаси тўлиқ, 5 йилдан бери фаолиятимни юргизяпман. Бир ойда 15 марта давлат солиқ идорасидан келади. Ҳужжатларимизни кўрсатамиз. Камчилик бўлса, дарров жарима белгилайди. Бунақа сўрайверса, нафақат менга бутун бозорга келмай қўяди-ку? Солиқлар, ижара пули, коммунал тўловларни тўлашим керак. Бола-чақам бор, уларни боқишим керак. Ундан ташқари, солиқ қўмитаси кунлик инкассация қиласан деган. Бу расман айтилмаган. Ундан ташқари, мижоз келса ўзимга ҳам давлатга ҳам фойда-ку? Пул тушумларидан солиқ тўлайман», дейди тадбиркор.\nБозорбой Бабаев (тадбиркор)\nЭнди видеодаги иккинчи томон, солиқ қўмитаси маълумотида келтирилган ҳокимият вакилини топишимиз керак эди. Учтепа туман ҳокимиятига бордик. Ҳокимият вакиллари бу шахсни туман солиқ инспекциясидан топишимиз мумкинлигини айтишди.\nСолиқ инспекциясига борган вақтимизда бу ерда штаб тузилгани, ҳокимият вакиллари ҳам, прокурорлар ҳам шу ердалигини айтишди. Учтепа туман ҳокимияти иқтисодий бўлими ходими Муроджон Эгамбердиев ҳам шу ерда экан. Унинг йиғилишдан чиқишини кутдик. Аммо, йиғилиш тугагач ҳам уни тополмадик, у худди кўринмас қалпоқча кийиб олгандек ғойиб бўлди.\nСолиқ инспекцияси раҳбари ўринбосари Шерзод Рўзиевдан изоҳ сўрадик.\nСолиқ инспекцияси раҳбари ўринбосари Шерзод Рўзиев\n«Жорий йилнинг март ойи учун бюджет кўрсаткичлари бўйича режамиз бор. Ўша режани бажариш учун бутун тумандаги иқтисодий комплекс бу ишга жалб этилган. Шу жумладан, ҳокимият иқтисодий бўлими ҳам. Асосий манба бозорлардаги тадбиркорлик субъектларидир. Юридик ва жисмоний шахслар. Нақд пул тушуми ҳам шу бозорлардан бўлади. Бизнинг туманда «Ўрикзор» бозоридан бўлади. Кимдир кам топширади, кимдир қисман топширади. Мониторинг вақтларида бунга гувоҳ бўлганмиз. Шунинг учун, иқтисодий комплекс, яъни банк, молия, солиқ, ҳокимият иқтисодий бўлими ҳамкорликда бозорларда тадбирлар амалга оширилди. Бу текширувмас, мониторинг эмас. Текширув тадбири алоҳида буйруқ асосида бўлади. Натижасига қараб таъсир чораси қўлланади. Ўша кунги бозордаги ҳолатда ҳеч қандай мониторинг ҳам бўлмаган. Иқтисодий комплекс ходимлари нақд пул тушумини топшириш доирасида ишлар амалга оширилган. Вақти келганда хронометраж ўтказганимизда тўлиқ пул топшириш бўлмаган. Чекни текширишдан мақсад шуки, тадбиркор ҳам масъулиятни озроқ ҳис қилсин.\nКасса аппаратини ўрнатиб қўйиш тўлиқ қонуний ишлаяпти, дегани эмас. Товар айланмасидан пул тўланиши лозим. Қанчалик пулни кам кирим қилса, солиқ шунча кам тўланади. Бу тадбирда моддий ёки бошқача таъсир чораси қўлланмайди. Фақат тадбиркорга тушунтирилади. Ўша ҳолатда иқтисодий комплекс ходимлари жалб қилинган. Тушунтириш ишлари олиб борилган. Тадбиркорлар томонидан озроқ тушунмовчиликлар бўлган», дейди у.\nҚизиқ ҳолат. Ўзининг ҳақлигига қатъий ишончи бўлгани сабабли тадбиркор мухбир билан суҳбатлашишдан қочмади. Аммо, ҳокимият вакили ўзининг ноҳақ эмаслигини исботлаш ўрнига, «кўринмас одам»га айланди қолди.\nБу турдаги текшир-текширлар, тадбиркор қолиб мижозларни сўроқ қилиш тарихий тажрибаларда доимо салбий оқибатларга олиб келиши кўплаб мисолларда мавжуд. Балким, маълум бир тадбиркорлар солиқ ва тушумларда виждонсизлик билан иш тутар. Лекин, виждонли солиқ тўловчилар фаолиятига аралашиш бозор муносабатларига номувофиқ ҳаракат эмасми?\nПред. Елпиндиму? – Шеър\nСледующая Йўл ҳаракати қоидаларига ўзгартиришлар бўйича жарималар қачондан қўлланилади?


2019 Январь — Oydinyo'l gazetasi veb-sayti\n22nd Январь 2019 / Ҳордиқ\nОНАЖОНИМ Онажоним,жонкуярим, онажоним. Сиз мен учун олам ичра ягонасиз. Лекин мендек хунуккина қизингизни Бунча кимдан қизғонасиз, қизғонасиз? «сочингни ҳам турмаклама, маҳкам ўриб, Дугонангдан ортда қолма» дерсиз она. Хавотирла ортимдан ҳам бориб, кўриб. Ахир, […]\nТЎХТА. КЕЛАЖАГИНГГА ҚЎЛ КЎТАРМА!\n22nd Январь 2019 / Долзарб мавзу\nВилоят “Оила” илмий амалий тадқиқот маркази раҳбари Сабоҳат опа Зунунова билан бўлган суҳбатимиз Оиладаги зўравонлик қурбони бўлган аёллар билан гуруҳ ёки якка тартибда тренинг-психотерапия машғулотларини олиб бориш мавзусида бўлди. Вилоят “Оила” илмий амалий тадқиқот […]\n20th Январь 2019 / Замондош аёл\n2018 йил мен учун жуда қайноқ келди. Ўтган йилда ўзим кутмаган ҳолда туман хотин-қизлар қўмитасига ишга таклиф этилдим. Ўзбекистон хотин-қизлар қўмитаси ҳақида Президент Фармонидан хабарим бор эди. Жуда катта масъулиятлар юклатилганини билардим, шу боисдан бошида […]


Ва ниҳоят... Визасиз борди-келди шартномаси кучга кирди\n26 январ 2021, Тошкент вақти: 16:44\nЎзбекистон Ташқи ишлар вазирлиги Қирғизистонга расмий нота жўнатиб, икки давлат ўртасида фуқароларнинг икки ойгача ўзаро визасиз борди-келдиси ҳақида имзоланган шартнома 12 февралдан кучга киргани маълум қилди.\nҚирғизистон Ташқи ишлар вазирлиги бу нота 14 февраль куни олинганини билдирди. Аммо нота икки кун кечикиб жўнатилгани боис, визасиз борди-келди шартномаси, қирғиз тарафининг таъкидича, 15 февралдан амалга киради.\n“Бу ҳужжат визасиз борди-келди қилиш тўғрисидаги шартноманинг амалга киритилиши тўғрисидаги сўнгги эслатмадир. Ҳужжатга кўра, 15 февралдан бошлаб Ўзбекистон ва Қирғизистон аҳолиси ўзаро визасиз борди-келди қила олади. Биз бу нота март ойларида келишини кутаётган эдик. Бироқ Ўзбекистон томони март ойигача кутиб ўтирмай, бизга жавоб йўллади”, - деди Қирғизистон ташқи сиёсат маҳкамасининг мамлакат жанубидаги вакили Бақит Юсупов.\nУнинг сўзларига кўра, бу шартноманинг амалга киритилиши билан чегара, божхона ва бошқа хизматларнинг фаолиятини белгилаб берувчи меъёрий ҳужжатларни ҳам бугунги кун талабига мослаштириш эҳтиёжи туғилади.\nБ.Юсупов бу ҳужжатлар март ойигача тартибга келтирилишига умид билдиради. Энди, унинг айтишича, фуқаролар дипломатик, хизмат ва умумфуқаровий паспортлар билан икки давлат чегарасини визасиз кесиб ўтиши мумкин.\nБироқ Қирғизистоннинг ички паспорти ҳисобланган ID картлар билан ҳозирча Ўзбекистон ҳудудига ўтиб бўлмайди. Чунки Ўзбекистон томони чегарадан ўтаётган қирғизистонликлар паспортига Ўзбекистон ҳудудига кирганини тасдиқловчи муҳр босишни давом эттиради. Бугунги кунда қирғизистонликларнинг асосий қисми умумфуқаровий паспортга эга эмас. Улар ички паспортлардан фойдаланади.\nЎш вилояти паспорт столидан олинган маълумотга кўра, бу муаммони ҳал қилиш мақсадида бугунги кунда Қирғизистон ички паспортига илова ишлаб чиқилмоқда. Ўзбекистонлик чегарачилар мана шу иловасига муҳр боса олади. Бироқ бу иловалар қачондан бошлаб аҳолига тарқатила бошлаши ҳозирча номаълум бўлиб қолмоқда.


"Мои первые песни" лойҳаси\n"Менинг илк қўшиқларим" лойҳаси\n"Менинг илк қўшиқларим" лойҳаси эрта ва мактабгача ёшдаги болаларни ривожлантиришга қойиладиган Давлат ўқув дастури асосида яратилган. Тўпламда тақдим этилган қўшиқлардан мусиқа дарсларида фойдаланиш мумкин.\nУшбу болалар қўшиқлари тўплами мусиқа рахбарлари ва ўқитувчиларининг мактабгача йошдаги болалар билан ишлаши учун яратилган. Тўпламда тақдим этилган асарлар орқали ўқитувчи бола билан биргаликда турли хил қўшиқ тасвирлари дунёсида ўзларини топиш мумкин: хаяжонли ва хаёлпараст, ватанпарвар, лирик ва жуда замонавий.\nҚўшиқлар ўзбек ва рус тилларида тақдим этилган бўлиб, тўпламга қўшимча равишда USB-флеш-дискда йош хонандалар томонидан ижро этилган барча қўшиқларнинг ёзувлари ва минус фонограммалар мавжуд. Бу мактабгача таълим муассасасида ўтказиладиган таътил ва ўйин-кулгида ва мустақил ижодий фаолиятда мусиқий асарлардан фойдаланишга имкон беради.\nҚўшиқ куйланг, завқланинг ва табассум қилинг!


Инсон имон билан қадр топади, Ватанга садоқати ила зийнатланади (видео)\n"Ҳазрати имом" жоме масжидидаги жума суҳбатидан видеолавҳа (14.01.2022 йил)\nВақтни ғанимат билишга ёрдам берадиган энг муҳим нарсалар сифатида қуйидагиларни айтиш мумкин:\n1. ишларни тартиблаш;\n2. бекорчилик ва беҳуда ўтиришлардан узоқлашиш;\n3. барча ишларда ортиқчаларидан воз кечиш;\n4. вақту дақиқаларни қадрлайдиган оқил, закий ва тиришқоқ кишилар билан дўст бўлиш;\n5. таржимаи ҳоллари кишини рағбатлантирадиган буюк уламолар ҳақидаги хабарларни ўқиш;\n6. илмий ютуқларга эришишда вақтга эътибор бериш лаззатини туйиш;\n7. мутолаадан лаззатланиш;\n8. маърифат ва хабардорлигини оширишда бардавом бўлиш;\n9. маълумотларни таҳқиқ қилишда тўлиқ банд бўлиш ва ҳоказолардир.\nБуларнинг бари сизга вақт қадрини ҳамда уни муҳофаза қилишни англатади. Сизни вақтни йўқ қилувчи эмас, уни касб қилувчи қилиб, вақтни зое қилувчи эмас, уни муҳофаза этувчи қилиб тарбиялайди.\n"Уламолар наздида вақтнинг қадри" китобидан.\nСари Аззам - аутизмдан азият чекаётган, аммо ҳайратга солувчи истеъдод эгаси бўлган беш ёшли суриялик қизалоқ бир неча тилларни ўрганди ва бутун Қуръонни ёдлаб олди.\nУ икки ёшида аутизм касаллигига чалинган, аммо Суриядаги мутахассислар уни даҳо деб ҳисоблашади. Қиз ҳар куни инглиз, француз, корейс, япон, юнон ва испан тилларини ўрганади. Унга бутун Қуръонни ёдлаш учун икки йил вақт керак бўлди. Сари мураккаб математик тенгламаларни ҳам ечиши мумкин.\nАутизм ва Даун синдроми бўйича мутахассис Мажд Ал-Алусийнинг айтишича, аутизм тил ўрганиш каби мураккаб вазифаларни бажара олиши учун Сарига ўзгача қобилиятни ато этган. Бироқ шифокорнинг сўзларига кўра, қизалоқнинг мулоқот қилиш кўникмаларини ривожлантириш учун доимий қўллаб-қувватлаш керак.\nIslam.ru порталининг хабарига кўра, Алусий "аниқ кўриш хотираси"ни Сарининг кўплаб истеъдодларидан бири деб атади. Бошқа кўплаб суриялик оилалар сингари бу оила ҳам узоқ йиллар уруш ва мажбурий кўчишдан азоб чекди ва истеъдодли қизнинг билимга бўлган чанқоғини қондириш учун қалам ва планшетдан бошқа ҳеч нарса билан таъминлай олмайди.\nЎзбекистон аҳлига насиҳат. Содиқ Самарқандий террорга даъват қиладими? (1-қисм)\nШайх Абдулқодир ал-Ҳусайн\nСторінка 2 з 2161


Илғор пахтакорларга – енгил автомашиналар - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 20 Декабр 2018\tКӯришлар: 489\nХўжанд шаҳрида пахта мавсуми якунланиши муносабати билан йиғилиш бўлиб ўтар экан, вилоят раиси Ражаббой Аҳмадзода юксак пахта хирмонига ҳисса қўшган деҳқонлар, мутахассислар, хўжаликлар раҳбарлари, пахта қабул қилувчилар – барчани муваффақият билан табриклади.\nПахта ҳосилини йиғиштириб олиш мавсумида вилоятда эълон қилинган мусобақа ғолиблари мунтазам рағбатлантириб борилди. Якуний йиғилишда эса, илғорларга еттита енгил машина совға қилинди. Бу машиналар Конибодом, Ашт, Зафаробод, Бобожон Ғафуров, Жаббор Расулов, Спитамен ва Мастчоҳ ноҳиялари пахтакорларига топширилди.\nПаёмдаги йўл-йўриқлар асосидаги ютуқлар\n2018 йил якунланишига саноқли кунлар қолар экан, вилоят маорифчилари ўз фаолиятларидаги бошқа соҳалар каби янги мактаблар, синфхоналар қуриш, фан кабинетларини ишга тушириш каби жиҳатларга ҳам назар ташлашмоқда.\n- Биз Тинчлик ва миллий бирлик асосчиси - Миллат пешвоси, Тожикистон Президенти муҳтарам Эмомали Раҳмоннинг навбатдаги Паёмида маориф соҳасини ривожлантириш бўйича кўрсатган йўл-йўриқларига жавобан таълим-тарбияни янада яхшилаш йўлида 48та янги иншоотни фойдаланишга топширишга муваффақ бўлдик, - дейди вилоят маориф бошқармаси бошлиғи Осим Каримзода. – Бошқача айтганда, 7 минг 300 нафар ўқувчи учун янги ўқув жойлари яратилди.\nЖорий йилда 90тадан ортиқ фан кабинети ташкил этилди. «2018-2020-йилларда умумтаълим муассасаларини фан кабинетлари ва таълим жиҳозлари мавжуд лабораториялар билан таъминлаш давлат дастури» бўйича ишлар, айниқса, Бобожон Ғафуров, Спитамен, Айний ноҳияларида, Хўжанд, Исфара, Бўстон, Гулистон, Панжакент шаҳарларида яхши йўлга қўйилди.\nЖорий йилда вилоятда таҳсил олаётган ўқувчилардан 214 нафари халқаро олимпиадаларда фахрли ўринларни эгаллашди. Республика миқёсидаги фан олимпиадаларида эса, 139 нафар суғдлик ўқувчи фахрий ўринларга муносиб кўрилди.\nОсим Каримзоданинг айтишича, вилоят маорифчилари мустақил Тожикистонни янада тараққий эттириб, ҳар жиҳатдан гуллаб-яшнатишга қодир келажак бунёдкорлари – ёш авлод таълим-тарбияси йўлида кириб келаётган янги – 2019 йилда янада кўпроқ куч-қувват билан ишлашади.\nИлмга фидо қирқ йил\nХўжанд шаҳридаги муҳташам «Суғдиён» қасрида таниқли олима, филология фанлари доктори, профессор Матлуба Мирзоюнус илмий фаолиятининг 40 йиллиги муносабати билан илмий-адабий кеча ўтказилди.\nКечада академик Бобожон Ғафуров номли дорилфунун профессори Матлуба Мирзоюнуснинг мустақил Тожикистонда илм-фаннинг ривожланишига қўшган улкан ҳиссаси қайд этилди. Вилоят раиси аппаратининг ижтимоий тараққиёт ва жамоатчилик билан алоқа бўлими мудири Тожибой Султонзода Матлуба Мирзоюнусга вилоят раҳбарининг қутловини етказди. Тожикистон Ёзувчилар иттифоқи Суғд вилояти бўлими раиси Аҳмаджон Раҳматзод, академик Бобожон Ғафуров номли Хўжанд Давлат дорилфунуни ректори Жамшед Жўразода, таниқли адиб Равшан Махсумзод ва сўзга чиққан бошқа кишилар олиманинг тожик мумтоз ва замонавий адабиётини ўрганишдаги, адабий танқидчилик ва адабий алоқалар, матншунослик, публицистика ҳамда таржима борасидаги мислсиз хизматларини қайд этишди.\nМатлуба Мирзоюнус илмий фаолияти давомида 300тадан ортиқ илмий, публицистик рисолалар ва мақолалар муаллифига айланган. Олимага Тожикистонда хизмат кўрсатган маданият ходими унвони берилган. У Камол Хўжандий номли адабий мукофот, Россия Федерациясининг Пушкин номли олтин мукофоти ва бошқа халқаро мукофотларга сазовор бўлган. Олиманинг 20 нафардан ортиқ шогирди фан номзоди ва докторлиги бўйича илмий ишларни муваффақиятли ҳимоя қилишган. Ана шу шогирдлар номидан Сурайё Ҳакимова ва Субҳон Аъзамзод устозларига миннатдорчилик билдиришди.\nОлиманинг синглиси - Тожикистон Халқ шоираси Фарзона ва таниқли шоир Озарахш Матлуба Мирзоюнуснинг илмий-адабий иқтидори билан бирга унинг юксак инсоний хислатлари ҳақида гапиришди.\nАрдоқли шоирлар – талабалар меҳмони\nАкадемик Бобожон Ғафуров номли Хўжанд Давлат дорилфунунининг яқинда қайта ташкил этилган ўзбек филологияси факултетида икки нафар таниқли ўзбек шоирининг ижодига бағишланган адабий кеча ўтказилди.\nФакултет декани Тоҳир Турдибоев адабий кечага ташриф буюрган азиз меҳмонлар – Султонмурод Ҳожибоев ва Шариф Нуриддин билан факултет аҳли ҳақли равишда фахрланишини айтди. Мазкур ойда ўзларининг 75 йилликларини қаршилаган ҳар икки ижодкор ҳам мазкур факултетда таълим олишган.\nФилология фанлари номзоди Бахтиёр Файзуллоев шоирлар ижоди ҳақида маъруза қилди. Султонмурод Ҳожибоев фақат Тожикистонда эмас, балки қўшни мамлакатларда ҳам болалар шоири сифатида танилган. Вақтида қардош Ўзбекистонда «Қувноқ алифбе» ёпиқ танлови эълон қилинганда, унинг шеърлари энг яхши, деб топилган. Султонмурод Ҳожибоев қаламига мансуб «Қувноқ алифбе» китоби 75 минг нусхада нашр этилган. Шариф Нуриддиннинг биринчи китоби – «Армон» шеърлар тўплами ҳам Тошкентда чоп этилган.\nБугун: 29-09-2020 19:07:01


Миллиардер Нелсон Пельтцнинг хеж-фонди Unilever улушини сотиб олди – Kommers.uz\nМиллиардерлар\t14:40 | 24.1.22\nМиллиардер Нелсон Пельтцнинг хеж-фонди Unilever улушини сотиб олди\nАкциянинг ҳажми ҳақида маълумот мавжуд эмас.\nМиллиардер Нелсон Пельтц бошчилигидаги Trian Fund Management LP хеж-фонди дунёдаги етакчи озиқ-овқат ва маиший товарлар ишлаб чиқарувчилардан бири бўлган Unilever Plc улушини сотиб олди, деб ёзади The Wall Street Journal масаладан хабардор одамларга таяниб.\nАкциянинг ҳажми кўрсатилмаган. Trian Unilever акцияларини компания GlaxoSmithKline Plc и Pfizer Inc. ўртасида қўшма корхона сотиб олиш таклифи билан чиқишидан олдин сотиб олишни бошлаган.\nUnilever акциялари сўнгги ойларда босим остида қолган, чунки компания ишлаб чиқаришни кўпайтиришга ҳаракат қилмоқда. Таҳлилчиларга кўра, коронавирус пандемияси даврида компаниянинг гигиена воситалари ва қадоқланган озиқ-овқат маҳсулотлари каби соҳалардаги кўрсаткичлари бир қатор рақобатчилардан ортда қолмоқда.\nКомпания Glaxo и Pfizer ўртасидаги қўшма корхонани сотиб олиш режалари туфайли кучли инвестор қаршилигига дуч келган. Буни таҳлилчилар бир қатор бошқа йирик харидларининг аралаш натижалари билан изоҳламоқда.\nUnilever январь ойида 50 миллиард фунт стерлингга (68 миллиард доллар) 68 ва 32 фоиз акцияларга эгалик қилувчи Glaxo и Pfizer қўшма корхонасини сотиб олиш таклифини тақдим этган. Олдинроқ Glaxo бизнесни мустақил компанияга айлантириш ниятида эканини, лекин уни сотишни ҳам кўриб чиқишга тайёрлигини айтган.\nШунингдек, Unilever ўтган ҳафта харид таклифини яхшилаш ниятида эмаслигини айтган.


Тошкентдан Зарафшон тоғ тизмаларига вертолёт орқали сайр қилиш нархи қанча? | Futura – ҳаммаси ахборот технологиялари, маркетинг ва стартаплар ҳақида Тошкентдан Зарафшон тоғ тизмаларига вертолёт орқали сайр қилиш нархи қанча? – Futura – ҳаммаси ахборот технологиялари, маркетинг ва стартаплар ҳақида\n3 iyul 15:08\nТошкентдан Зарафшон тоғ тизмаларига вертолёт орқали сайр қилиш нархи қанча?\n“Ўзбекистон ҳаво йўллари” Миллий авиакомпаниясининг “Махсус авиация ишлари” авиакомпанияси туроператорлар, агентликлар ва барча хоҳловчиларга Ўзбекистоннинг гўзал гўшаларига вертолётда сайр қилиш хизматидан фойдаланишни таклиф қилгани ҳақида хабар бергандик, деб ёзади Халқ сўзи нашри.\n“Зарафшон” нашри саёҳат нархи билан қизиқиб, авиакомпания билан боғланди. “Махсус авиация ишлари” авиакомпанияси ходими Жамшид Абдуллаевнинг айтишича, сайр қилишнинг дастлабки баҳоси соатига 18 миллион 200 минг сўм деб белгиланган. Бу – авиакомпания таклиф этаётган нарх.\nХўш, Зарафшон тоғ тизмаларига сайр қилиш неча сўмга тушади?\nМутахассиснинг таъкидлашича, парвозлар Тошкентдан амалга оширилади. Пойтахтдан Зарафшон тоғ тизмаларига парвоз қилиш ва қайтиш 5 соат давом этади. Вертолётга кўпи билан 16 сайёҳ олиниши мумкин. Саёҳат 5 соат давом этишини ҳисобга олсак, демак сайрга чиқишни истаган гуруҳ бунинг учун 91 миллион сўм тўлаши лозим бўлади.\nШунингдек, авиакомпания аэродромдан фойдалангани учун 431 768 сўм тўлашига тўғри келади. Демак, гуруҳ Тошкент ва Зарафшондаги аэродромлар учун жами яна 863 536 сўм беришлари керак бўлади.\nҲисоб-китобга кўра, саёҳат баҳоси жами 91 миллион 863 минг 536 сўмни ташкил этади. Гуруҳда 1 кишидан 16 (айрим вертолётда 20) кишигача бўлиши мумкин. Агар 16 киши бир вақтда саёҳатга чиққан тақдирда, бир киши саёҳат учун жами бўлиб 5 миллион 741 минг сўм (айни вақтдаги курс бўйича 731 доллар) сарфлаши керак бўлади.\nАммо бу марказ таклиф қилаётган дастлабки нархлар экани айтилади. Агар сиз турфирма ёки сайёҳлик агентликлари орқали сайр қилмоқчи бўлсангиз, уларнинг ҳам хизмат ҳаққини тўлашингизга тўғри келади. Нархлар маҳаллий сайёҳлар ва хорижликлар учун фарқ қилмайди.\nЎзбекистонда Facebook узилишлар билан ишламоқда\nWant create site? Find Free WordPress Themes and plugins.Facebook ижтимоий тармоғининг ишида Тошкент вақти билан 4 сентябрь куни кечқурун узилишлар юз бера бошлади. Downdetector сервиси маълумотларига кўра, фойдаланувчилар асосан серверга уланиш билан боғлиқ муаммолар ҳақида хабар беришган. Узилишлар марказларидан бири Ўзбекистонга тўғри келган. Бошқалари – Япония ва Австралияга. Манба: KUN.UZ Did you find apk for android? […]\n6 sentyabr 15:43\nЙўл қоидабузарлиги учун тўланадиган жариманинг бир қисми ЙПХ ходимларининг ўзига берилади\nWant create site? Find Free WordPress Themes and plugins.“Ўзбекистон Республикаси Ички ишлар вазирлигининг Давлат йўл ҳаракати хавфсизлиги хизмати ходимларини моддий рағбатлантириш тизимини янада такомиллаштириш чора-тадбирлари тўғрисида”ги Ҳукумат қарори қабул қилинди. Бу ҳақда “Ҳуқуқий ахборот” канали маълум қилди. Қарорга мувофиқ Қорақалпоғистон Республикаси Ички ишлар вазирлиги, вилоятлар ички ишлар бошқармалари ва Тошкент шаҳар ички ишлар бош бошқармаси ҳузурида […]\n11 iyul 13:40\nUzbekistan Airways юбилей йўловчисини кутиб олди\nWant create site? Find Free WordPress Themes and plugins.“Ўзбекистон ҳаво йўллари” миллий авиакомпаниясининг 3 миллионинчи йўловчиси тантанали равишда кутиб олинди. Бу ҳақда компания матбуот хизмати хабар берди. Унга кўра, HY334 Дубай -Тошкент йўналиши бўйича парвоз қилган Искандар Фозилов миллий авиакомпаниянинг 2018 йилдаги уч миллионинчи фойдаланувчиси бўлди. Фахрий йўловчи Uzbekistan Airways нинг махсус макетли совғаси ва […]\n18 dekabr 8:43\nWant create site? Find Free WordPress Themes and plugins.Ўзбекистон Республикаси Президентининг «Ўзбекистон Республикаси аҳоли пунктларида телекоммуникация инфратузилмасини жадал ривожлантириш чора-тадбирлари тўғрисида»ги қарори қилингани ҳақида хабар бергандик. Унга кўра, олис ва қишлоқ аҳоли пунктларига телекоммуникация ва интернет хизматлари кириб бориши таъминланади. Шунингдек, белгиландики: Wi-Fi технологияси бўйича симсиз маълумотлар узатиш учун сигнал қувватидан қатъи назар 2400-2483,5 МГц ва 5000-5999МГц […]\n23 мая 12:40\nWant create site? Find Free WordPress Themes and plugins.Ўзбекистон Республикаси Вазирлар Маҳкамасининг “Туси ўзгартирилган (қорайтирилган) ойнали енгил автотранспорт воситаларидан фойдаланишни тартибга солиш чора-тадбирлари тўғрисида”ги қарори қабул қилинди. Бу ҳақда Адлия вазирлининг «Ҳуқуқий ахборот» канали хабар тарқатди. Қарорга мувофиқ: • 2018 йил 1 августдан қорайтирилган ойнали енгил автотранспорт воситаларидан пулли асосда фойдаланишга рухсат берилди; • ойналарни […]\nЎзбекистон бўйлаб рангли металлар қабул қилинади\nWant create site? Find Free WordPress Themes and plugins.«Ўзиккиламчиранглиметалл» корхонаси ва жойлардаги маҳаллий ҳокимликлар Ўзбекистон бўйлаб рангли металларни сотиб олиш бўйича мобил қабул пунктлари фаолиятини ташкил этмоқда. Бу ҳақда ташкилотчи матбуот хизмати «Газета.uz”га хабар қилди, деб ёзади Газета нашри. «Ўзиккиламчиранглиметалл» топширилган металларга келишилган нархларда ҳисоб-китоб қилади. Акция республиканинг барча ҳудудларида 14 июнгача давом этади. Ташкилотчиларнинг қайд […]\nЎзбекистон ва Афғонистон АКТ вазирликлари ўртасида меморандум имзоланди\nWant create site? Find Free WordPress Themes and plugins.Ўзбекистон Республикаси Ахборот технологиялари ва коммуникацияларини ривожлантириш вазирлигида Афғонистон коммуникация ва ахборот технологиялари вазири Шаҳзод Гул Арёби бошчилигидаги делегация билан учрашув бўлиб ўтди, деб ёзади ЎзА. Унда телекоммуникация ва ахборот технологиялари соҳасида икки томонлама ҳамкорликни кенгайтириш, жумладан, юқори тезликдаги транзит алоқа каналларини ташкил қилиш, икки мамлакат тармоқ […]\n6 aprel 9:58\nЎзбекистон ёш бизнесменлари: 19 ёшда миллионер бўлиш йўллари\nWant create site? Find Free WordPress Themes and plugins.Бугунги кун ёшлари катта авлоддан мақсадга интилувчанлиги ва нима бўлмасин, муваффақиятга эришиш истаги билан ажралиб туради, деб ёзади Ишбилармон нашри. Бинобарин, юртимизда ўз ҳаётини интернет билан боғлаган ва бундан яхшигина пул топаётган ёшлар тобора кўпаяётганлиги табиий ҳол. “Ёш бизнес” рукни доирасида Ishbilarmon.uz ярқ этиб чиққан ёш тадбиркорлар […]\n7 mart 21:42\nKFC Ўзбекистон бозорида ўз омадини синаб кўрмоқчи\n26 yanvar 18:34\nИнновацион ривожланиш вазири: «Ўзбекистонда ҳам think tank марказлари пайдо бўлади»\nWant create site? Find Free WordPress Themes and plugins.Ўзбекистон Республикаси Президенти Шавкат Мирзиёев ташаббуси билан тузилган Инновацион ривожланиш вазирлигининг асосий вазифаси саноатга ихтисослашган мамлакат иқтисодиётини илм-фан ютуқлари асосида ривожлантиришдан иборат. Бу ҳақда Инновацион ривожланиш вазири Иброҳим Абдураҳмонов Kun.uz’га берган эксклюзив интервьюсида маълум қилган. «Вазирлик олдида турган вазифалардан бири – Ўзбекистонда инновацион экотизимни шакллантириш. Ғарбда илмга […]\n7 avgust 15:07\nЎзбекистонда Hospitality Contract хизмат кўрсатишни баҳолаш дастурини жорий қилиш бошлаб юборилди\nWant create site? Find Free WordPress Themes and plugins.Дастур мижозларга хизмат кўрсатиш учун мўлжалланган терминалларнинг фин ишлаб чиқарувчиси HappyOrNot компанияси намунасида ишлаб чиқилди. Туризмни ривожлантириш бўйича давлат қўмитаси Interactive System компанияси билан бирга мониторинг тизими ва хизмат кўрсатиш сифатини назорат қилишни ўзида ифода этадиган Hospitality Contract дастур лойиҳасини ишлаб чиқиш ва жорий қилиш устида иш […]\n2 avgust 15:38\nЎзбекистонда Google ва Facebook иш бошлаши маълум бўлди\nWant create site? Find Free WordPress Themes and plugins.Google компаниясининг Жамоатчилик ва ҳукуматлар билан алоқаларни ривожлантириш бошқармаси бошлиғи Довон Эрнир компания келгусида Ўзбекистонда офис очишга қизиқиш билдиргани ва бунинг учун айрим шартларни маълум қилди. Бу ҳақда «Kun» Ўзбекистон Инновацион ривожланиш вазирлигининг Тадқиқотлар ва давлат ҳамда жамиятга инновацияларни жорий этиш бошқармаси бошлиғи Бекзод Ҳамзаевга таяниб хабар берди, деб […]\nЎзбекистонликлар қайси мамлакатларга саёҳат қилишни режалаштирган? (инфографика)\nWant create site? Find Free WordPress Themes and plugins.Repost нашри ўзбекистонликлар қаёрда дам олишни режалаштирганини аниқлаб кўришга ҳаракат қилди. Repost Тошкентдаги энг йирик тур фирмалардан бирига мурожаат қилиб, ўзбекистонликлар кўпроқ қайси йўналишда саёҳатларни режалаштираётгани ва қаерда кўпроқ дам олишга бориши билан қизиқди. Маълумотларга кўра, Мисрда дам олишни режалаштирган ўзбекистонликлар бу йилда одатдагинан кўпроқ экан. Миср […]\n2 мая 14:06\nЎзбекистонда яна бир автомобиль заводи иш бошлаши мумкин\nWant create site? Find Free WordPress Themes and plugins.“УАЗ” МЧЖ Ўзбекистонда ўз автомобилларини ишлаб чиқаришни йўлга қўйиш масаласини ўрганиб чиқмоқда. Айни дамда музокаралар бошланғич босқичда”, — дейди “УАЗ”нинг МДҲ бўйича савдо бўлими бошлиғи Алексей Заболотнов. Бу ҳақда Халқ сўзи сайти хабар бермоқда. “Режаларимиздан бири – автомобилларимизни Ўзбекистонда ишлаб чиқаришни йўлга қўйиш. Ўзбекистонда автомобиль бизнеси борасида жуда яхши […]\n27 aprel 14:12\nЎзбекистон ихтирочи аёллари илк бор «KIWIE 2018»да қатнашиб, юқори ўринларни эгаллади\nWant create site? Find Free WordPress Themes and plugins.Кореяда ўтказилган Халқаро Ихтирочи Аёллар Кўргазмаси «KIWIE 2018»да Ўзбекистон олима аёлларидан профессор Карима Норқулованинг «Болғачали тегирмон» номли фойдали моделига патенти озиқ-овқат саноати йўналиши бўйича «Grand Prize»ни қўлга киритди. Шунингдек профессор Карима Норқулованинг «Қуритиш қурилмаси» ихтиросига патенти олтин ҳамда «Тугунакларни қурутиш усули» ихтиросига патенти кумуш медални қўлга киритди. […]\n11 iyul 13:38\nЎзбекистонда автомобилларни ижарага бериш хизмати йўлга қўйилмоқда\n20 fevral 14:13\nЎзбекистонда ҚҚСнинг янги ставкалари белгиланди\nWant create site? Find Free WordPress Themes and plugins.ТОШКEНТ – 2019 йилнинг 1 январидан бошлаб юридик шахслар учун қўшимча қиймат солиғининг (ҚҚС) янги ставкалари соддалаштирилган тартибда белгиланди. Бу ҳақда 25 декабрь куни қабул қилинган Солиқ ва бюджет сиёсатининг айрим қонун ҳужжатларига ўзгартириш киритиш ҳақидаги қонунда келтирилади. Қонунга мувофиқ, янги йилдан қурилиш корхоналари 8 фоиз миқдорида ҚҚС тўлайди. […]\n25 dekabr 14:09\nАзим Ахмедхаджаев АКТ вазири лавозимидан озод этилди\nWant create site? Find Free WordPress Themes and plugins.Азим Ахмедхаджаев бошқа ишга ўтганлиги муносабати билан Ахборот технологиялари ва коммуникацияларини ривожлантириш вазири лавозимидан озод этилди. Бу ҳақда вазирлик Ахборот хизмати хабар берди. «Рақамли иқтисодиёт Ўзбекистон тараққиётининг устувор йўналишларидан бири ҳисобланади. Уни амалга ошириш соҳасидаги ваколатли орган сифатида Ўзбекистон Республикаси Президенти ҳузуридаги Лойиҳа бошқаруви миллий агентлиги рақамли иқтисодиёт […]\n9 avgust 18:00\nДам олиш кунларида “Beeline” офисларининг иш жадвали\nWant create site? Find Free WordPress Themes and plugins.2019 йил 8 май, Тошкент. Энг йирик алоқа оператори Beeline Ўзбекистон аҳолисини Хотира ва Қадрлаш куни билан табриклайди ва савдо ва хизмат кўрсатиш офисларида байрам кунларидаги иш жадвали ҳақида хабар беради. 8 ва 10 май кунлари бутун мамлакат бўйлаб офислар абонентлар учун штат тизимида фаолият юритади. 9 […]\n8 мая 23:55\nЎзбекистонда YouTube узилишлар билан ишламоқда\nWant create site? Find Free WordPress Themes and plugins.YouTube сервиси Ўзбекистонда узилишлар билан ишлай бошлади. 3 октябрдан 4 октябрга ўтар кечаси аввалига кириш билан боғлиқ муаммолар юзага келди, эрталабга яқин эса сайт очилиши бутунлай тўхтади. 3 октябрь куни бутун дунё бўйлаб Instagram ишида кузатилган носозликдан фарқли ўлароқ, бу сафар узилишлар фақатгина айрим мамлакатларда рўй бермоқда. […]\n4 oktyabr 10:51\nБарча моделлардаги ҳамёнбоп MDC смартфонлари янада арзонлашди!\nWant create site? Find Free WordPress Themes and plugins.Жорий йил бошидан то ҳозирги кунгача бир қанча моделдаги ҳамёнбоп смартфонларини тақдим этиб, харидорлар орасида танилиб улгурган MDC бренди смартфонлар нархини янада арзонлаштирди. Қуйида ушбу бренд остидаги смартфонларнинг қисқача техник хусусиятлари ва нархлари билан танишамиз. Айтиш керакки, уларнинг барчаси бир йиллик муддатли расмий кафолатга эга. MDC Prime […]\n14 dekabr 13:14\nApple ўзининг iTunes медиа иловасини ёпади\nЎзбекистонда сейсмик ҳудудларни аниқлайдиган илк қурилма ишлаб чиқилди\nIKEA тор уйлар учун робот-мебель яратди\nБлогерларни ким ҳимоя қилади?\nИш жойидаги низоларни қандай бартараф этиш мумкин?\nРекламага талаблар кучайтирилмоқда\n«Huawei» янги операцион тизимини бир миллионта смартфонга ўрнатди\nБеҳзод Ҳошимов: камида 20-30% ўқувчи хусусий мактабда ўқимагунича, таълим тизимидаги муаммолар ечилмайд\nНархлар бўйича музокараларни ўтказиш қоидалари


14 та афтершок. Эронда қурбонлар сони яна ошди – 141 кишиHaqida.net\nHome Dunyo 14 та афтершок. Эронда қурбонлар сони яна ошди – 141 киши\n14 та афтершок. Эронда қурбонлар сони яна ошди – 141 киши\nЭронда юз берган зилзила оқибатида ҳалок бўлганлар сони 141 кишига етди, деб хабар бермоқда Press TV телеканали маҳаллий расмийларга асосан.\nАввалроқ 129 киши ҳалок бўлгани ва мингдан ортиқ инсон жабрлангани хабар берилганди.\nЗилзила Эрон ва Ироқ чегарасида 12 ноябрь куни юз берди. Европа Ўрта Ер денгизи сейсмология маркази маълумотларига кўра, магнитуда 7,2’ни ташкил қилди. Ироқда ҳам табиий офат натижасида кўплаб инсонлар ҳаётдан бевақт кўз юмган.\nМанба хабарига кўра, Эронда зилзиладан сўнг 14 та афтершок юз берди. «14 та такрорий ер силкинишлари ғарбий туманларда юз берди. Уларнинг кучи Рихтер шкаласи бўйича 2,3 баллдан 4,1 баллни ташкил қилган», – дея маълум қилди зилзилаларни кузатиб бориш марказидаги манба.\nҚизил Ярим ой жамиятининг хабар беришича, тахминан 70 минг эронлик бошпанасидан айрилди ҳамда вақтинчалик турар-жойга эҳтиёжи бор. Ҳукумат жабрланганларга ёрдам кўрсатиш бўйича тегишли чораларни кўрмоқда.\nЎз навбатида, Туркия Ироққа ёрдам кўрсатишга тайёрлигини маълум қилди. Мамлакатнинг зилзиладан жабр кўрган туманларига мобиль гуруҳлар юборилди, турк шифохоналарида жароҳатланганларни қабул қилишга тайёргарлик кўрилмоқда.\nМаниладаги саммит расман очилди\nНавоийда тиббиёт ходимлари байрами нишонланди


Китобларга меҳрим ўзгача - zarnews.uz\nКитобларга меҳрим ўзгача\nКутубхона – ғоялар маскани. У ерда сақланаётган ҳар бир китоб илм уммонидан бир зарра. Қадимги қўлёзмаларнинг, босма китобларнинг, тарихий шахслар ҳақидаги манбаларнинг бизгача етиб келишида кутубхонанинг алоҳида ўрни бор.\nПрезидентимизнинг 2019 йил 7 июндаги “Ўзбекистон Республикаси аҳолисига ахборот-кутубхона хизмати кўрсатишни янада такомиллаштириш тўғрисида”ги қарори китоб ўқиш маданиятини шакллантиришга, кутубхоналар фаолиятини тубдан такомиллаштиришга, кутубхоначиларнинг меҳнати эътироф этилишига замин яратди. Ушбу қарор биз, кутубхоначилар билан бир қаторда аҳолини ҳам қувонтирди.\nЧунки чекка ҳудудларда, қишлоқларда, маҳаллаларда кутубхона, туманлар марказларида АКМлар ташкил қилиниши борасида аҳоли билан суҳбатлашганимизда уларнинг аксарияти кутубхоналар очилишидан хурсанд эканлигини таъкидлашди.\nКитоб ўқиб, ҳар бир асарнинг ички оламига киришда кутубхоналарнинг шинам ва қулайлиги жуда муҳим. Энди кутубхоналаримиз замонавий қиёфа касб этади. Қарорда ахборот-кутубхона марказлари компьютер техникаси ва бошқа турдаги мебель жиҳозлари, шунингдек, тегишли кутубхона ускуналари, ёрдамга муҳтож инсонлар ҳамда имконияти чекланган шахсларга хизмат кўрсатиш учун ўқув залларини махсус компьютерлар ва бошқа қўшимча воситалар билан таъминлашга алоҳида эътибор қаратилди.\nКитобхонларга қулайлик яратиш мақсадида Бандлик ва меҳнат муносабатлари вазирлиги билан биргаликда ахборот-кутубхона марказлари фаолиятининг регламенти ишлаб чиқилиб, бунда аҳолига куни узайтирилган тартибда хизмат кўрсатилиши йўлга қўйилди.\nБизни қувонтиргани, қарорда Президентимиз томонидан 21 май - Кутубхоначилар куни деб эълон қилиниши ҳамда кутубхоначилар фаолияти алоҳида эътироф этилгани бўлди. Шунингдек, кўп йиллик ҳалол меҳнати ва ахборот-кутубхона соҳасини ривожлантиришга қўшган ҳиссаси учун кутубхоначиларнинг давлат мукофотлари билан тақдирланиши, бир неча йиллик орзуларимиз рўёби эди. Бу эса ўз навбатида, мутахассислар елкасига масъулият ҳам юклайди.\nПушкин номидаги Самарқанд вилоят ахборот-кутубхона маркази фойдаланувчиларга хизмат кўрсатиш бўлими раҳбари.


ДСҚ қарийб 500 млрд сўмлик «сохта» операцияларни аниқлади – Газета.uz\nLotinchada 22 феврал 2021, 23:38 Иқтисодиёт Жамият\nДавлат солиқ хизмати органлари фаолияти шубҳали деб топилган корхоналар реестридаги 396 та тадбиркорлик субъекти билан амалга оширилган битимларни ўрганиб чиқиш учун тезкор равишда камерал солиқ текширувларини ўтказмоқда.\nБундан аввал, солиқ хавфини бошқариш ва таҳлил қилиш натижасида солиқларни камроқ тўлаш мақсадида, пул маблағларини нақдлаштириш билан шуғулланувчи 396 та «бир кунлик фирмалар» хизматидан фойдаланган 10 мингга яқин ташкилотлар рўйхати шакллантирилган эди. Бюджетга тўланмаган қўшилган қиймат солиғи суммасининг ўрнини қоплаш мақсадида 396 та «шубҳали» корхона ва уларнинг деярли 10 мингга яқин бизнес ҳамкорларининг шахсий кабинетларига 5 кун муддатда инкассо топшириқномалари қўйилиши бўйича хабарномалар юборилган бўлган.\nҚўмита томонидан ҳар бир ҳудудда ушбу масала бўйича ишчи гуруҳлар тузилган (мурожаат учун).\nҲозиргача шубҳали корхоналар билан «сохта» операцияларни амалга оширган 7990 та тадбиркорлик субъекти аниқланди. Ушбу ноқонуний операциялар:\nқурилиш соҳасида — 35% (201,9 млрд сўм);\nсавдо соҳасида — 25% (467,8 млрд сўм);\nишлаб чиқариш соҳасида — 18% (96,7 млрд сўм);\nхизмат кўрсатиш соҳасида — 14% (69,5 млрд сўм);\nбошқа йўналишларда — 8% (83,5 млрд сўм)ни ташкил этди.\nЖорий йилнинг 21 февраль ҳолатига республика бўйича жами 2534 та корхонада 534,6 млрд сўмлик асоссиз ҳисоб (зачет)га олинган қўшилган қиймат солиғи (ҚҚС) суммаларига аниқлик киритиш бўйича камерал солиқ текширувлари якунланди. Натижада:\n«Сохта» операциялар фактлари 2238 та корхонада (498,9 млрд сўм) тасдиқланди:\nишлаб чиқаришда 344 та тадбиркорлик субъекти (42 млрд сўм);\nбошқа йўналишларда 154 та тадбиркорлик субъекти (60,8 млрд сўм).\nҚҚС суммасини ноқонуний ҳисоб (зачет)га олиш факти айрим ҳолларда қисман 66 та корхонада тасдиқланди (8,1 млрд сўм).\nҚҚС суммасини тўғри ҳисоб (зачет)га олинганлиги бўйича 27,6 млрд сўмлик асослантирувчи ҳужжатлар 80 та корхона томонидан тақдим этилди. Бунга асосан ортиқча маблағларни қайтариш юзасидан тезкор жараёнлар бошланди.\nКамерал солиқ текширувлари жараёнида 118 та корхона томонидан ҚҚС суммасини тўғри ҳисоб (зачет)га олиш билан боғлиқ бошқа ҳуқуқбузарликлар ҳам аниқланиб, уларга нисбатан 5,3 млрд сўмлик солиқлар қўшимча ҳисобланди.\nМурожаатларни кўриб чиқиш давом этмоқда, дейилади ДСҚ хабарида.


ЯРИМ АСР ФУТБОЛ БИЛАН ҲАМНАФАС!!!\nБугун 26 июнь куни “Шўртан” Професиионал футбол клуби Бош директори Виктор Георгиевич Алешников ўз таваллуд айёмини нишонламоқда. Бутун бир ҳаётини футболга бағишлаган бу фидойи инсон қутлуғ 70 ёшни қарши олди. Умрининг ярим асрини эса футбол билан ҳамнафас яшаб келмоқда.\n« Ўзбекистон Лига кубоги гуруҳ босқичи 2 ва 3-тур учрашувларининг бошланиш вақтлари\n“Динамо” — “Бунёдкор” / Жамоаларнинг либослари ранги маълум »


ТОШКЕНТДАН БЕКОБОДГА – ЭНДИ ПОЕЗДДА\nЖорий йилнинг 16 август куни Президент Шавкат Мирзиёев Тошкент вилоятининг Бекобод шаҳрига ташриф буюрган чоғида Тошкент – Бекобод – Тошкент йўналиши бўйлаб замонавий электричкалар қатновини ташкил этиш вазифасини қўйган эди. Мана, фидойи темирйўлчиларнинг саъй-ҳаракатлари билан қисқа фурсатда мазкур йўналишда электричкалар қатнови йўлга қўйилди.\nҲозирда ушбу йўналиш бўйича кунига бир маротаба қатновлар қатъий жадвал асосида мунтазам амалга оширилади. Жумладан, эрталабки соат 06:35 да Бекобод вокзалидан жўнаган поезд, соат 9:20 да Тошкент вокзалига етиб боради. Ҳаракат таркиби бир вақтнинг ўзида 350 нафарга яқин йўловчини ташиш имконига эга. Масофанинг умумий узунлиги 183 километрбўлиб, йўл давомида электричка Ховос, Янгиер, Гулистон каби станцияларда тўхтаб ўтади.\nШу муносабат билан Бекобод вокзали бугунги замон талаблари даражасида реконструкция қилинди. Вокзалда 150 нафар йўловчига мўлжалланган кутиш зали, она ва бола ҳамда тиббиёт хоналари мавжуд бўлиб, замонавий жиҳозлар билан таъминланди. Вокзалнинг олди ва шаҳарга чиқиш қисмида электрон соатлар, электрон кўрсаткичлар ўрнатилди. Шунингдек, ҳаво ҳароратини мўътадил сақловчи совутгичлар, тежамкор ёритгичлар, савдо дўконлари барпо этилди.\nЯқин кунларда ушбу замонавий электричка қатновларини кунига икки маротаба амалга ошириш режалаштирилган.


Ёт руҳли қонунлар зўрлаб бизнинг ҳаётимизга татбиқ этилди « Ўзбекистон Халқ Ҳаракати\n11 August 2016 - 7:00\nБизнинг ўзлигимиз (миллий тафаккур ва зеҳниятимиз), урф-одатларимиз, руҳиятимиз, ҳалол-ҳаромимиз бошқа эди, аммо бизга буткул ёт халқ ўзига мослаб чиқарган қонунлар асосида яшашга мажбур қилиндик; ёт руҳли қонунлар зўрлаб бизнинг ҳаётимизга татбиқ этилди.\nНатижада у қонунлар турмуш тарзимизга, турмуш тарзимиз у қонунларга сира қовушмади; табиий киришиб яшаб кета олмадик.\nЎрусияга қарамликдан қутулганимизга қарамай ҳаёт тарзимиз билан қонунлар орасидаги уйғунсизлик ҳалигача давом этяпти – давлат билан ватандош ўртасида кўрилаётган кўп ижтимоий қарама-қаршиликлар асоси, “жиноят”лар иллати мана шу ерда.\nДавлат билан халқ тинч-тотув ва бир тан-бир жон бўлиши учун ўз йўлимизни ўзимиз белгилашимиз, миллий туриш-турмушимизга уйғун қонунлар яратишимиз ва шунга кўра яшашимиз, ёт руҳларни маҳрам ҳаётимизга, ёт шахсларни ички ишларимизга аралашишига йўл қўймаслигимиз керак.\nБир мамлакатнинг президенти золим бўлса, бу золимни алмаштириб ўрнига одилини қўйиш шу мамлакат халқининг ҳаққи. Чеккадан биронта давлатга бу мамлакат ички ишига аралашиш ҳуқуқи берилмаган. Халқ золимини ўзи тарбиялаб олади ёки, керак бўлса, ўрнига бошқасини ўзи алмаштиради.\nАгар бир давлатга бошқа бир давлат ҳужум қилса, ҳужумга учраган давлат юртни босқинчидан ҳимоя қилиш учун бошқа учинчи бир давлатдан ёки бошқа бир неча давлатдан ёрдам сўраши мумкин ва ҳақлидир, лекин мамлакат ичидаги муаммоларни ҳал этишга четдан бировни чақира олмайди.\nИчки муаммони шу мамлакат халқининг ўзи ҳал этади. Чеккадан етти ёт бегона давлат, ҳатто у “золимнинг адабини бериб қўйиш” баҳонасида бўлсин, бошқа мамлакат ички ишига аралашишга ҳаққи йўқ.\nТашқи тажовуз ҳеч қайси халқаро ҳуқуқ ўлчовларига сиғмайди.\nАмрика бошлиқ НАТО давлатларининг уйдирма баҳоналар билан олдин Афғонистонга, сўнгра Ироққа кириши шу маънода ўта ҳақсизлик эди. Ҳақсизликдан ташқари, у мамлакатлар халқи бошига маҳаллий золимнинг зулмидан ҳам ўн, юз, минг чандон ортиқ мусибатлар келтирди!\nМаҳаллий халқлар бу ҳақсиз тажовуздан кейин, мана, яқин ўн йилдан бери тинчини, ҳаловатини йўқотди. Фитна таъсирида боши кулфатдан чиқмай қолди ‒ ҳар куни портлаш, ҳар куни ўлим.\nМаккор душман урушдан кўзлаган асосий ниятига етди – халқни бўлиб ташлади, уруғларни, табақаларни, динларни, мазҳабларни бир-бирига қарши қилиб қўйди, ўшандан бери тинимсиз бирини иккинчисига гиж-гижлаб ётибди.\nБулар устига, қўли остидаги оммавий ахборот воситалари орқали, гўё бу қон тўкилишларга алоқаси йўғ-у, маҳаллий аҳоли ўзи бир-бирини қираётгандай қилиб кўрсатяпти дунёга.\nАрининг инига чўп суқиб тўзитиб қўйди, энди, чақиб олмасин деб ўзини бир четга олди. Ҳатто қўшинини йиғиштириб, келган юртига қайтиб кетди.Сочиб кетган фитна уруғлари қандай униб чиқаётганини бундан бу ёғи чеккадан томоша қила бошлади: отлар ўлгани сари итлар байрам қилиб ётибди…\nЁки кечагина Ливияда оқизилган қонларни эсланг. Муаммар Қаззофий 40 йил бошчилик қилиб бунчалик кулфат солмаган эди халқи бошига! Аксинча, Ливия бутун Африқода энг бой, энг ўқимишли, ижтимоий имтиёзлар ила энг яхши таъминланган бир мамлакат эди.\nМухолифат сиёсий юмшоқликка эришишнинг тинч йўлини ахтариш, мамлакатни ва халқни талофатсиз яхши кунларга олиб чиқиш ўрнига, қуролли қўзғолон йўлини танлади ва чеккадан ёрдам сўрашдек хорликка юз бурди. Муаммар Қаззофий ҳар қанча золим, диктатор бўлган тақдирда ҳам унга қарши бунақа ғирром усул билан курашилмаслиги керак эди.\nМухолифат ютмади, чекка (ташқи манфаатдор кучлар) ютди! Ливия ютқазди!\nЭнди мухолифатнинг ўзи бир-бирини қириб-ўлдириб ётибди, ўртадан аҳиллик кўтарилди. Чекка эса, одатига кўра, четда туриб уларнинг қонини, бойлигини сўриб ётибди. Яқин йилларда мамлакат тинчимаса керак.\n“Чекка” деганимиз ким ё кимлар:\n– неча асрлардан бери Ливияга кўз олайтириб келган, ўтган аср ўрталарида мамлакатдан қувиб чиқарилганлик аламини ичида сақлаб юрган Италия…\n– Ливия бойликларига эгалик қилиш орзусида кўпдан бери Италияга рақобатчи бўлиб келган, Қаззофийнинг ўзини ёмон кўрса-да, пулини яхши кўрадиган, ҳатто унинг пулига президент бўлишни ор билмайдиганлар бошқарадиган Франсия…\n– ва, одатдагидек, дунёга ҳукмини ўтказишга доим интиладиган анъанавий босқинчилар – Амрика ва Англия…\nБулар ҳар бири юрагида Ливияга ва Муаммар Қаззофийга айрича бир алам сақлар, айрича бир тиш қайраб келар эди. Озгина ички низони баҳона қилди-да (ёки бундай низони уюштирди-да), гўё озчилик низочиларнинг “ёнини олиб”, уни катта низога айлантириб, “мазлум ливияликларга ёрдам” ниқоби остида, ҳақ билан ҳақсизни, тўғри билан эгрини, дўст билан душманни, эркак билан аёлни, бола билан қарини, тинч аҳоли билан ҳарбийни ажратмайдиган ажал учоқларини Ливия осмонига йўллади ва биратўла ҳамма алам учун ёппасига ўчини олақолди – шаҳару қишлоқларига бўмба ташлайвериб, мамлакатни илма-тешик қилиб юборди.\nЛивияни қонга ботирди; гуллаб-яшнаган ўлкани вайронага айлантирди; иқтисодини тамоман издан чиқарди; тараққиётини ўнйилларга орқага суриб ташлади.


Хоразмда йўл қурилиши ва таъмири учун салкам 257 млрд сўм ажратилади - Bugun.uz\nХоразмда йўл қурилиши ва таъмири учун салкам 257 млрд сўм ажратилади\n11:26 | 21-12-2021\nХоразм вилоятида 2022 йилда 723 километрдан зиёд автомобиль йўли ва ички кўчаларни, 38 та кўприкни қуриш-таъмирлаш учун 256,8 миллиард сўм йўналтирилади. Бу ҳақда вилоят ҳокими Фарҳод Эрманов аҳолига йўллаган мурожаатномасида айтди, дея хабар берди «Bugun.uz» мухбири.\nҲокимнинг сўзларига кўра, келгуси йилда аҳоли пунктлари ўртасидаги, айниқса, қишлоқларни туман маркази билан боғлайдиган узлуксиз автобус қатновини йўлга қўйиш масаласига алоҳида эътибор қаратилади. Хусусан, Урганч туманида 5 та, Шовотда 3 та ва Янгиариқда 3 та кўприк таъмирланади.\n«2022 йилда вилоятимиздаги тадбиркорлар томонидан шаҳар ва қишлоқларнинг жамоат транспортини ривожлантириш мақсадида 48 дона янги автобус ҳамда 26 дона микроавтобус сотиб олинишини таъминлаймиз.\nҚўшкўпир туманида 1 та автостанцияни янгидан қуриш, Гурлан ва Хазорасп туманларида 1 тадан автостанция ҳамда Урганч шаҳридаги автовокзални реконструкция қилиш ишларини якунига етказиш чорасини кўрамиз», — деди Фарҳод Эрманов.\nЭслатиб ўтамиз, аввалроқ Хоразм ҳокими 90 мингдан ортиқ ишсиз фуқарони қандай иш билан таъминлашини маълум қилганди.


Хоразмда Lacetti ағдарилиб кетиши натижасида бир киши ҳалок бўлди - Халқ сўзи\nХоразмда Lacetti ағдарилиб кетиши натижасида бир киши ҳалок бўлди\n15:05 06 Сентябр 2018 Жамият\nХоразм вилоятининг Хазорасп туманида Фарғона вилоятида яшовчи О.А. Lacetti машинасини Саримой қишлоғи ҳудудидан ўтувчи йўлининг 510-километрида ҳайдаб кетаётиб, йўл четига ағдарилиб кетди. Бу ҳақда ИИВ жамоатчилик ва ОАВ билан алоқалар бошқармаси хабар берди.\nҲодиса оқибатида ҳайдовчининг рафиқаси Н.А. жароҳат олиб, касалхонага ётқизилди. Бироқ кўрсатилган тиббий муолажаларга қарамай вафот этди.


Aслида бу шиор ҳам эмас, балки улар табиатан шунақа ёки оилада шу руҳда тарбия кўришган бўлади. Кўпчилик ҳавас қилса арзийдиган бу фазилат улар учун шунчаки ҳаёт тарзи.\nБу каби одамлар орамизда бирда сезилиб, бирда сезилмай ўз фаолиятлари билан машғул бўлиб юраверишади. Улар ҳеч қачон ўзлигини намоён қилишни, жамоада эътироф этилишини ўйлаб ҳам кўришмайди. Ҳурматталаблик улар учун бегона. Кунлар, ойлар, йиллар — умр ўтаверади ва улар бир кун келиб ўша инсоний фазилатлари эвазига жамоадошлари, ёру биродарлари, умуман, уни таниган-билганларнинг юкс ак эътирофига ҳам, чексиз ҳурматига ҳам сазовор бўлишади. Ана шундай инсонлардан бири, оддий кутубхоначилик касбида ишлаб келаётган Шукуржон Алимов адир. У мана узоқ йиллардан бери Қўшкўпир туманидаги 44-умумий ўрта таълим мактабида фаолият юритиб келмоқда.\nМактаб кутубхонасининг доимо ўқувчилар билан гавжум бўлишида Шукуржон опанинг хизмати катта. Ҳаммага бирдек хушмуомалада бўладиган опамизни мактаб жамоаси, ўқувчилар ҳам ҳурмат қилишади. У киши ишига нисбатан масъулият билан ёндашади. Шахсан Шукуржон опанинг ташаббуси билан мактабда турли китобхонлик танловлари, шоир ва ёзувчиларнинг таваллуд кунлари муносабати билан маданий-маърифий тадбирлар мунтазам ўтказиб келинади. Энг муҳими, Шукуржон опа бу ишларни қандайдир ҳисобот учун ёки режада белгилангани учун эмас, балки мактаб ўқувчиларини бадиий мутолаага ўргатиш, уларни китоб билан дўстлаштириш мақсадида амалга оширади.\nПрезидентимизнинг ёш авлод таълим-тарбиясида китобнинг ўрни ва аҳамияти беқиёс эканини алоҳида таъкидлаб, «Aйни вақтда ахборот-коммуникация соҳасидаги охирги ютуқларни ўзлаштириш билан бирга, ёшларнинг китоб ўқишга бўлган қизиқишини оширишга, уларни китоб билан дўст бўлишига, аҳолининг китобхонлик савиясини янада оширишга алоҳида эътибор қаратиш лозим бўлади», дея билдирган фикрлари фарзандларимизни юксак маънавиятли, комил инсонлар қилиб тарбиялашда муҳим аҳамиятга эгадир. Давлатимиз раҳбари томонидан илгари сурилган бешта муҳимт ашаббусдан бири ҳам ёшлар маънавиятини юксалтириш, улар ўртасида китобхонликни кенг тарғиб қилишдан иборатдир. Зеро, китобхонлик анъаналарини ривожлантириш, мутолаа маданиятини шакллантириш ва тараққий топтириш ўта зарур вазифалиги ҳар бир ота-она, ўқитувчи ҳамда кутубхоначиларнинг эътиборида бўлиши керак. Шу жиҳатдан олиб қаралганда, ўқувчиларининг китобга бўлган қизиқишларини оширишда, уларни юксак маънавиятли қилиб тарбиялашда Шукуржон опа Aлимованинг хизматларини ўқитувчиларнинг шарафли меҳнатига тенглаштириш мумкин.\nШукуржон опа фаолият юритаётган кутубхонада ҳозирги кунда ўн беш мингга яқин турли адабиётлар жамланган. Кутубхона фондини бойитиш мақсадида ҳар йили хайрия марафонлари ташкил қилинмоқда. Зиё масканидаги китобларни кўз қорачиғидек асраш, табиийки, опанинг зиммасида. Шунинг учун ҳам у кишини кўпинча ўз севимли масканида эскирган китобларни таъмирлаётган ҳолда учратасиз. Бундан ташқари, кутубхонанинг фаол аъзолари томонидан ташкил қилинган кўнгиллилар гуруҳи дарсликлар ва бадиий адабиётларнинг сақланиши бўйича мустаҳкам назоратни ўрнатганлар. Бунинг натижасида кутубхонанинг фонди йил сайин бойиб, китобхонлар сони ҳам ошиб бормоқда.\nБугун орамиздаги одамлардан бири Шукуржон Aлимованинг фаолиятига эътиборингизни қаратдик. Дарҳақиқат, уларнинг фаолияти ёшларимизнинг маънавий-маърифий савиясини оширишда беқиёс аҳамиятга эга. Aммо буни ҳар доим ҳам эътироф этавермаймиз. Aслида, Шукуржон опа каби зиё тарқатувчиларнинг шарафли меҳнати оламни зимистондан, одамларни жаҳолатдан, дунёни эса ҳалокатдан сақлаб қолинишига боис бўлса, ажаб эмас.\n🕔20:31, 13.01.2021 ✔172\n✔ 172 🕔 20:31, 13.01.2021


Қандай қилиб Фойда солиғи ҳисоб-китобида ТМБ камайишини акс эттириш мумкин | BUXGALTER.UZ\nТашиш, ишлов бериш ва сақлаш натижасида ТМБ камайиши ва бузилиши – фақат ишлаб чиқариш корхоналари учун одатий иш эмас. Қонун ҳужжатларида бундай камайишларнинг меъёри белгиланган. Фойда солиғи ҳисоб-китоби учун уларни қандай тўғри қўллашни «Норма» эксперти Миржалол МИРФАЁЗОВ тушунтирди:\n- Табиий камайиш – бу сақлаш ёки ташишда қуриши, тўкилиши, чиқиндиси (термо ишлов беришда вазнининг камайиши), сизиб чиқиши ва бошқа шу каби омиллар натижасида ТМБнинг массаси ёки ҳажмининг камайишидир.\nТабиий камайиш меъёрлари тармоқ идоралари томонидан тасдиқланиши мумкин. Масалан, қуйидаги нормативлар тасдиқланган:\nдон ва уни қайта ишлаш маҳсулотлари учун ;\nҳўл мева-сабзавот, картошка, полиз маҳсулотлари ва узум учун ;\nАЁҚШда газ ва нефть маҳсулотлари учун .\nАгар сизнинг ТМБ учун камайиш меъёрлари тасдиқланмаган бўлса, сиз уларни мустақил равишда ишлаб чиқиш ва тасдиқлашга ҳақлисиз.\nКамайиш меъёрларини мустақил равишда аниқлаш учун қуйидаги бойликларнинг массаси (ёки ҳажмини) таққосланг:\nетказиб берувчининг ҳужжатларида кўрсатилганларни ҳақиқатда қабул қилинганлар билан;\nсақлашга қабул қилинганларни ва уларни сақлаш тугагандан кейин.\nОлинган тафовутларни тизимлаштиринг ва табиий камайиш меъёрлари сифатида буйруқ билан тасдиқланг.\nАгар сиз идоравий ёки ўзингизнинг табиий камайиш меъёрларидан фойдалансангиз, буни ҳисоб сиёсатида акс эттиринг.\nҚуйидагилар табиий камайишга кирмайди:\nтехнологик камайиш ёки нуқсон сабабли камайиш;\nстандартлар, техник ва технологик шартлар, техник фойдаланиш қоидалари талаблари бузилиши, идишнинг шикастланиши, товарларни камайиш ва қўлланиладиган технологик ускуна ҳолатидан ҳимоя қилиш воситаларининг такомиллашмаганлиги боис камайишлар;\nсақлаш ва ташиш учун қўлланиладиган технологик ускунани таъмирлаш ва профилактикасида, омбор ичидаги амалиётларда камайишлар, шунингдек авариявий камайишнинг барча турлари.\nТасдиқланган табиий камайиш меъёрлари доирасидаги камайишлар – бу чегириладиган харажатлар.\nМеъёрдан ортиқчасини чегирилмайдиган харажатларга киритинг ва хом ашё ва материаллар турига боғлиқ ҳолда – Фойда солиғи ҳисоб-китобига 2-илованинг 0101-0104-сатрларида 4-графада акс эттиринг .\nАгар сизда тасдиқланган нормативлар бўлмаса, сақлаш ва ташишдаги табиий камайиш билан боғлиқ барча камайиш ва бузилишларни чегирилмайдиган харажатларга киритинг.\nҲисоботда чегирилмайдиган моддий харажатлар суммасини акс эттириш\nКорхона қишлоқ хўжалиги маҳсулотларини қайта ишлаш билан шуғулланади. Асосий хом ашё – янги узилган сабзавотлар ва мевалар. Белгиланган табиий камайиш меъёри – истеъмол қилинадиган хом ашёнинг 5%и.\nҲисобот даврида маҳсулотлар ишлаб чиқариш учун табиий камайишни инобатга олган ҳолда 8 900 кг миқдордаги меъёрда 18 000 минг сўм миқдоридаги 9 000 кг мевалар ишлатилди. Табиий камайиш меъёридан ортиқча камайиш 100 кгни ташкил этди, бу:\n18 000 : 9 000 х 100 = 200 минг сўмни ташкил этади.\nФойда солиғи ҳисоб-китобига 2-илованинг 0101-сатрида қуйидагини акс эттирамиз:\n3-графада – 18 000 минг сўм.\n4-графада – 200 минг сўм.\nШунингдек, мазкур мавзу бўйича “Техник чиқиндилар ҳисоби қандай юритилади” материалини ҳам кўришни тавсия қиламиз.


Венгер "Арсенал" мухлислари нафратланадиган футболчини ортга қайтаради\n5 декабрь, 2016, 09:17\n"Арсенал" раҳбарияти "Челси"га испаниялик ярим ҳимоячи Сеск Фабрегас трансфери бўйича мурожаат қилишга қарор қилди. Арсен Венгер оғир жароҳат олиб, узоқ муддатга сафадан чиққан Санти Касорланинг ўрнини 29 ёшли Фабрегас билан тўлдирмоқчи.\n"Арсенал"нинг бу қарори мухлисларга ёқмагани аниқ. Чунки улар Сеск Фабрегас "Арсенал"да саккиз йил тўп суриб, айни кучга тўлган пайтида "Барселона"га ўтиб кетганини кечирганича йўқ. Фабрегас "Арсенал"да 302 та ўйин ўтказиб, 58 та гол урган ва 91 та самарали пас узатган.\nҲозирча, Фабрегаснинг "Челси"да ишлари беш, деб бўлмайди. Испаниялик ярим ҳимоячи барча турнирларда саккизта ўйин ўтказиб, иккита гол урди.